qundao/data-zh-poetry huggingface dataset:
蝶恋花
作者：刘敏中
朝代：元

多病多愁心性软。自上疏帘，怕隔双飞燕。梦觉绿窗花影畔。起来翻喜茶瓯浅。香压玉炉消欲断。情绪厌厌，犹傍琴书懒。瞥见壁间蜗引篆。急将山水图儿卷。
蝶恋花
作者：刘敏中
朝代：元

带上乌犀谁摘落。方响匀排，不见朱丝约。一个拈来香满阁。矮炉翻动松风壑。几日余酲情味恶。七碗何须，一啜都醒却。两腋清风无处着。梦寻卢老翔寥廓。
蝶恋花
作者：刘敏中
朝代：元

忽得新词深自愧。欲记无名，未见无名例。自古求名今却避。不知谁与君同议。旦昼行为昏暮睡。我自无心，何物能吾累。若道无名名可弃。无名名处曾留意。
蝶恋花
作者：刘敏中
朝代：元

我似漏卮长不满。暮侧朝翻，自笑天机浅。君似宝珠无可拣。暑天不热冬还暖。神欲逍遥心欲散。咫尺幽栖，回首云霄远。千古风流嵇与阮。竹林不受黄尘管。
蝶恋花·又次前韵
作者：刘敏中
朝代：元

帘底青灯帘外雨。酒醒更阑，寂寞情何许。肠断南园回首处。月明花影闲朱户。听彻楼头三叠鼓。题遍云笺，总是伤心句。咫尺巫山无路去。
蝶恋花·又次前韵
作者：刘敏中
朝代：元

帘底青灯帘外雨。酒醒更阑，寂寞情何许。肠断南园回首处。月明花影闲朱户。听彻楼头三叠鼓。题遍云笺，总是伤心句。咫尺巫山无路去。浪凭青鸟丁宁语。
蝶恋花·晓至野亭
作者：刘敏中
朝代：元

临水衰葵欹欲倒。三两幽花，更比初开好。何处飞来金凤小。碧筵开彻忘忧草。月桂新裁枝叶少。一朵妖红，点破江烟晓。最爱牵牛随意绕。
蝶恋花·晓至野亭
作者：刘敏中
朝代：元

临水衰葵欹欲倒。三两幽花，更比初开好。何处飞来金凤小。碧筵开彻忘忧草。月桂新裁枝叶少。一朵妖红，点破江烟晓。最爱牵牛随意绕。四阑青锦遮围了。
蝶恋花·次韵答魏鹏举
作者：刘敏中
朝代：元

五日祥风十日雨。国泰年丰，天也应相许。见说少年行乐处。青楼宛转低琼户。城市笙箫村社鼓。何碍狂夫，醉里闲诗句。明日南山携酒去。共君一笑云间语。
蝶恋花·清和即事
作者：刘敏中
朝代：元

池馆清和风色软。笋绿梅黄，细雨忙新燕。榴萼尚含红一半。荷钱乱叠青犹浅。心绪未忺肠已断。病损形骸，自是追陪懒。一缕麝烟斜作篆。日长慵把重帘卷。
西江月
作者：刘敏中
朝代：元

掌上鹓雏玉嫩，眼中麝锦香庖。铁郎痴小阿琼娇。十岁婆儿最巧。已许卯君书癖，更看坡老诗豪。画堂仙媪醉春醪。五福天教占了。
西江月·寿杜醉经左丞
作者：刘敏中
朝代：元

有道实关消长，无心不异行藏。问公独乐醉经堂。何似凌烟阁上。画戟清香宴寝，春风玉树诸郎。台星明动紫霞觞。正与寿星相望。
西江月·戏题五子扇头
作者：刘敏中
朝代：元

阶下窦郎丹桂，眼中陶令新诗。浑教不是宁馨儿。且得平生慰意。晓露兰芽香彻，春风杏蕾红肥。最堪怜处雁行齐。宜个同声小字。
阮郎归·奉使由平泺之惠州山行
作者：刘敏中
朝代：元

青山不尽一重重。重重如画中。石根流水玉玲珑。高低处处通。山向北，路回东。马前三两峰。峰头更觉翠烟浓。烟中无数松。
阮郎归·寿太乙真人李六祖
作者：刘敏中
朝代：元

八千岁月作春秋。神仙第一流。笑看尘世等浮沤。家居麟凤洲。才八十，尽优游。细斟双玉瓯。醉邀明月与同游。西风莲叶舟。
鹊桥仙
作者：刘敏中
朝代：元

乌瞻三足，蟾看膰腹。矫首惊虬突兀。走来便吸绣江波，却只是、陶泓旧物。玄卿如故，毛生未秃。老楮犹堪一拂。此时才气斗谁先，看个个、骊珠吐出。
鹊桥仙
作者：刘敏中
朝代：元

黄尘古驿，荒园小树。几朵晴云自舞。殷勤马上折来看，问过却、行人几许。琼苞半拆，檀心乍吐。笑向春风不语。多情莫怪洗妆迟，我也是、天涯逆旅。
鹊桥仙·上都金莲
作者：刘敏中
朝代：元

重房自拆，娇黄谁注。烂熳风前无数。凌波梦断几番秋，只认得、三生月露。川平野阔，山遮水护。不似溪塘迟暮。年年迎送翠华行，看照耀
鹊桥仙·上都金莲
作者：刘敏中
朝代：元

重房自拆，娇黄谁注。烂熳风前无数。凌波梦断几番秋，只认得、三生月露。川平野阔，山遮水护。不似溪塘迟暮。年年迎送翠华行，看照耀、恩光满路。
鹊桥仙·书合曲诗卷
作者：刘敏中
朝代：元

无情枯竹，多情软语。谁按梨园新谱。邻舟余韵遏云声，只认作、珠绳一缕。秦台风物，当时几许。扇影春风解舞。客愁都向坐间空，问谁管、西窗夜雨。
鹊桥仙·以纱巾竹扇为赵文卿寿
作者：刘敏中
朝代：元

飞云半卷，乌纱一幅。扇影寒生湘竹。雪髯丹颊羽衣裳，真个是、神仙人物。浊醪醉倒，清风睡足。不识黄金满屋。野夫倦眼少曾开，为吾子、狂歌一曲。
鹊桥仙·盆梅
作者：刘敏中
朝代：元

孤根如寄，高标自整。坐上西湖风景。几回误作杏花看，被梦里、香魂唤省。薰炉茶灶，春闲昼永。不似霜清月冷。从今更爱短檠灯，夜夜看、江边瘦影。
鹊桥仙·观接牡丹
作者：刘敏中
朝代：元

栽时白露，开时谷雨。培养工夫良苦。闲园消息阿谁传，算只是、司花说与。寒梢一拂，芳心寸许。点破凡根宿土。不知魏紫是姚黄，到来岁、春风看取。
鹊桥仙·谢人惠酒
作者：刘敏中
朝代：元

江村岁晚，山寒雪落。一树梅花寂寞。门前剥啄问谁来，惊不起、檐间噪鹊。白衣锦字，清尊玉络。尽把离愁忘却。历城春色故人心，放老子、梅边细酌。
鹧鸪天
作者：刘敏中
朝代：元

一段清香云锦秋。双花开处尽风流。只应无语常相并，却是多情不自由。湘水怨，汉滨愁。淡烟斜日两悠悠。凌波不下横塘路，对立西风共倚羞。
鹧鸪天·寿潘君美
作者：刘敏中
朝代：元

萱草堂前锦棣花。灵椿树下玉兰芽。二毛鬓莫惊青鉴，五朵云须上白麻。携斗酒，醉君家。春风吹我帽檐斜。座中贵客应相笑，前日疏狂未减些。
鹧鸪天·祖母寿日
作者：刘敏中
朝代：元

绿牖凉霏紫麝尘。宝猊晴暖瑞香云。蟠桃日日瑶池宴，玉桂年年月殿馨。潘岳赋，孟家邻。尽将歌酒寿良辰。慈颜剩为斑衣乐，眼底儿孙莫厌贫。
鹧鸪天·秋日
作者：刘敏中
朝代：元

竹瘦桐枯菊又开。远山合抱水萦回。几行银篆蜗行过，一朵梨花蝶舞来。秋意思，闷情怀。懒将闲事强支排。倚栏目送归鸿尽，万里晴空入酒杯。
鹧鸪天·题双头莲二首
作者：刘敏中
朝代：元

脉脉谁教并蒂芳。情缘何许苦难量。西风香冷同幽怨，落日红酣对晚妆。波浩荡，月微茫。湘灵寂寞下横塘。不堪回首鸳鸯浦，一样相思只断肠。
黑漆弩·村居遣兴
作者：刘敏中
朝代：元

长巾阔领深村住，不识我唤作伧父。掩白沙翠竹柴门，听彻秋来夜雨。闲将得失思量，往事水流东去。便宜教画却凌烟，甚是功名了处。
吾庐却近江鸥住，更几个好事农父。对青山枕上诗成，一阵沙头风雨。酒旗只隔横塘，自过小桥沽去。尽疏狂不怕人嫌，是我生平喜处。
黑漆弩·村居遣兴
作者：刘敏中
朝代：元

高巾阔领深村住。不识我、唤作伧父。掩白沙、翠竹柴门，听彻秋来夜雨。闲将得失思量，往事水流东去。便直交、画却凌烟，甚是功名了处。
黑漆弩·村居遣兴
作者：刘敏中
朝代：元
体裁：词

高巾阔领深村住。不识我、唤作伧父。掩白沙、翠竹柴门，听彻秋来夜雨。闲将得失思量，往事水流东去。便直教、画却凌烟，甚是功名了处。
黑漆弩·次前韵
作者：刘敏中
朝代：元

吾庐恰近江鸥住。更几个、好事农父。对青山、枕上诗成，一阵沙头风雨。酒旗只隔横塘，自过小桥沽去。尽疏狂、不怕人嫌，是我生平喜处
黑漆弩·次前韵
作者：刘敏中
朝代：元

吾庐恰近江鸥住。更几个、好事农父。对青山、枕上诗成，一阵沙头风雨。酒旗只隔横塘，自过小桥沽去。尽疏狂、不怕人嫌，是我生平喜处。
赋得潇湘曲送复上人之湖南
作者：刘敬
朝代：元

潇湘露白西风起，江竹斑斑澧兰紫。神僧八月溯星河，木杯飞渡潇湘水。潇湘两岸遥相望，仙人霞裾白霓裳。炯炯吴丝照清浦，凤梭制锦回龙章。翠管银笺为谁写，璚佩蠙珠烂盈把。兰桡归来江渚空，五两悬风疾于马。鹧鸪啼雨苍梧秋，渺渺吴云天尽头。翠珉刻得蛟龙字，寄逐南鸿湘水流。
一·紧拘收在库官，切关防起解夫，钞面上与官攒俱各亲标署。库官但该
作者：刘时中
朝代：元

一贯须黥配，库子折莫三钱便断除，满百锭皆抄估。
捶钞的揭剥的不怕他人心似铁，小倒的兴贩的明放着官法如炉。
七·他那想赴京师关本时，受官差在旅途。耽惊受怕过朝暮，受了五十四
作者：刘时中
朝代：元

站风波苦。
亏杀数百千程递运夫，哏生受哏搭负。
广费了些首思分例，倒换了些沿路文书。
三·提调官免罪名，钞法房选吏胥，亻赞典俸多的路吏差着做。廉能州吏
作者：刘时中
朝代：元

从新点，贪滥军官合减除，住仓库无升补。
从今倒钞，各分行铺，明写坊隅。
三煞·这相公爱民忧国无偏党，发政施仁有激昂。恤老怜贫，视民如子，
作者：刘时中
朝代：元

起死回生，扶弱摧强。
万万人感恩知德，刻骨铭心，恨不得展草垂缰。
覆盆之下，同受太阳光。
中吕·山坡羊与邸明谷孤山游饮
作者：刘时中
朝代：元

诗狂悲壮，杯深豪放，恍然醉眼千峰上。
意悠扬，气轩昂，天风鹤背三千丈，浮生大都空自忙。
功，也是谎；名，也是谎。
燕城述怀云山有意，轩裳无计，被西风吹断功名泪。
去来兮，便休提，青山尽解招人醉，得失到头皆物理。
得，他命里；失，咱命里。
西湖醉歌，次郭振卿韵朝朝琼树，家家朱户，骄嘶过沽酒楼前路。
贵何如？贱何如？六桥都是经行处，花落水流深院宇。
闲，天定许；忙，人自取。
怀长沙，次郭振卿韵西楼高处，东城佳处，梦魂长绕湘南路。
锦鳞无，塞鸿疏，大都来只为虚名误，老未得闲心更苦。
杯，谁共举？花，谁共主？怀武昌，次郭振卿韵烟波渔父，扁舟归去，移定鹦鹉洲边住。
任狂疏，恣痴愚，到头也有安排处，青箬绿蓑为伴侣。
闲，也自取；忙，也自取。
侍牧庵先生西湖夜饮微风不定，幽香成径，红云十里波千顷。
绮罗馨，管弦清，兰舟直入空明镜，碧天夜凉秋月冷。
天，湖外影；湖，天上景。
中吕·朝天子·邸万户席上
作者：刘时中
朝代：元
体裁：曲

柳营，月明，听传过将军令。高楼鼓角戒严更，卧护得边声静。横槊吟情，投壶歌兴，有前人旧典型。战争，惯经，草木也知名姓。
虎韬，豹韬，一览胸中了。时时佛拭旧弓刀，却恨封侯早。夜月铙歌，春风牙纛，看团花锦战袍。鬓毛，木雕，谁便道冯唐老。
中吕·朝天子邸万户席上
作者：刘时中
朝代：元

柳营，月明，听传过将军令。
高楼鼓角戒严更，卧护得边声静。
横槊吟情，投壶歌兴，有前人旧典型。
战争，惯经，草木也知名姓。
《虎韬》，《豹韬》，一览胸中了。
时时拂拭旧弓刀，却恨封侯早。
夜月饶歌，春风牙纛，看团花锦战袍。
鬓毛，未雕，谁便道冯唐老？同文子方、邓永年泛洞庭湖，宿凤凰台下月明，浪平，看远岸秋沙净。
轻舟漾漾水澄澄，天水明如镜。
范蠡归舟，张骞游兴，在渔歌三四声。
耳清，体轻，漫不省乾坤剩。
舞者，唱者，满酌金荷叶。
珠围翠绕尽豪奢，银烛消残夜。
玉箸冰丝，金盘凉蔗，把平生幽愤写。
笑些，俏些，赛一道鸳鸯社。
有钱，有权，把断风流选。
朝来街子几人传，书记还平善。
兔走如棱，乌飞如箭，早秋霜两鬓边。
暮年，可怜，乞食在歌姬院。
耍些，笑些，休放琼花谢。
春风无与比奇绝，照眼明香雪。
琪树瑶林，寒光相射，争教人容易舍。
醉也，去也，更得得捱今夜。
饯别，去也，泪滴满金蕉叶。
西风锦树老了胡蝶，满眼黄花谢。
今日离筵，明朝客舍，把骊驹莫放彻。
醉者，饱者，免孤负重阳节。
粉光，雪香，是水月观音像。
三生梦绕锦鸳鸯，一味风流况。
坐上闲情，樽前清唱，是司空也断肠。
月凉，夜长，心事满流苏帐。
近来，越呆，能捻帮穷□怪。
从人ㄋ噪放狂乖，不似今番煞。
海样情缘，天来欢爱，罄山赀不当灾。
好杯，放开，大打算风魔债。
愿天，可怜，乞个身长健。
花开似锦酒如川，日日西湖宴。
杨柳宫眉，桃花人面，是平生未了缘。
过船，醉眠，还不迭风流愿。
画船，绮筵，红翠乡中宴。
荷花人面两婵娟，花不如人面。
锦绣千堆，繁华一片，是西湖六月天。
扣舷，采莲，怕什么鸳鸯见。
瘿瓢，带糟，将瓮里浮蛆舀。
氲氲双颊绛云潮，春色添多少。
稚子牵衣，山妻迎笑，急投床脚健倒。
醉了，睡好，醉乡大人间小。
中吕·朝天子邸万户席上
作者：刘时中
朝代：元

柳营，月明，听传过将军令。
高楼鼓角戒严更，卧护得边声静。
横槊吟情，投壶歌兴，有前人旧典型。
战争，惯经，草木也知名姓。
《虎韬》，《豹韬》，一览胸中了。
时时拂拭旧弓刀，却恨封侯早。
夜月饶歌，春风牙纛，看团花锦战袍。
鬓毛，未雕，谁便道冯唐老？同文子方、邓永年泛洞庭湖，宿凤凰台下月明，浪平，看远岸秋沙净。
轻舟漾漾水澄澄，天水明如镜。
范蠡归舟，张骞游兴，在渔歌三四声。
耳清，体轻，漫不省干坤剩。
舞者，唱者，满酌金荷叶。
珠围翠绕尽豪奢，银烛消残夜。
玉箸冰丝，金盘凉蔗，把平生幽愤写。
笑些，俏些，赛一道鸳鸯社。
有钱，有权，把断风流选。
朝来街子几人传，书记还平善。
兔走如棱，乌飞如箭，早秋霜两鬓边。
暮年，可怜，乞食在歌姬院。
耍些，笑些，休放琼花谢。
春风无与比奇绝，照眼明香雪。
琪树瑶林，寒光相射，争教人容易舍。
醉也，去也，更得得捱今夜。
饯别，去也，泪滴满金蕉叶。
西风锦树老了胡蝶，满眼黄花谢。
今日离筵，明朝客舍，把骊驹莫放彻。
醉者，饱者，免孤负重阳节。
粉光，雪香，是水月观音像。
三生梦绕锦鸳鸯，一味风流况。
坐上闲情，樽前清唱，是司空也断肠。
月凉，夜长，心事满流苏帐。
近来，越呆，能捻帮穷□怪。
从人ㄋ噪放狂乖，不似今番煞。
海样情缘，天来欢爱，罄山赀不当灾。
好杯，放开，大打算风魔债。
愿天，可怜，乞个身长健。
花开似锦酒如川，日日西湖宴。
杨柳宫眉，桃花人面，是平生未了缘。
过船，醉眠，还不迭风流愿。
画船，绮筵，红翠乡中宴。
荷花人面两婵娟，花不如人面。
锦绣千堆，繁华一片，是西湖六月天。
扣舷，采莲，怕什么鸳鸯见。
瘿瓢，带糟，将瓮里浮蛆舀。
氲氲双颊绛云潮，春色添多少。
稚子牵衣，山妻迎笑，急投床脚健倒。
醉了，睡好，醉乡大人间小。
中吕·满庭芳自悟
作者：刘时中
朝代：元

花愁色胆，其中识破，就里曾参。
雨云情到底皆虚泛，可暂休贪。
撮艳处从今怕揽，闹篮中情愿妆憨。
这其间实心谈，一任傍人笑俺，再不将风月话儿谈。
狂踪怪胆，索一奉十，暮四朝三。
喜孜孜笑脸儿将人赚，就里虚耽。
白茫茫蓝桥水淹，黑洞洞袄庙云缄。
赤紧地他愚滥，情疏意淡，再不将风月担儿担。
中吕·红绣鞋·劝收心
作者：刘时中
朝代：元
体裁：曲

不指望成家立计，则寻思卖笑求食，早巴得个前程你便宜。虽然没花下子，也须是脚头妻，立下个妇名儿少甚的？
九·乘孛模样哏，扭蛮腰礼仪疏，不疼钱一地里胡分付。宰头羊日日羔儿
作者：刘时中
朝代：元

会，没手盏朝朝仕女图。
怯薛回家去，一个个欺凌亲戚，眇视乡闾。
二·天生社稷真卿相，才称朝廷作栋梁。这相公主见宏深，秉心仁恕，治
作者：刘时中
朝代：元

政公平，办事慈祥。
可与萧、曹比并，伊、傅齐肩，周、召班行。
紫泥宣诏，花衬马蹄忙。
二·逐户儿编褙成料例来，各分旬将勘合书。逐张儿背印拘钤住，即时支
作者：刘时中
朝代：元

料还原主。
本日交昏入库府，另有细说直至起解时才方取。
免得他撑船小倒，提调官封锁无虞。
五·论宣差清如酌贪泉吴隐之，廉似还桑椹赵判府。则为忒慈仁，反被相
作者：刘时中
朝代：元

欺侮。
每持大体诸人服，若说私心半点无。
本栋梁材若早使居朝铺，肯苏民瘼，不事苞苴。
仙吕·醉扶归赋粉团儿
作者：刘时中
朝代：元

色映金茎露，香腻玉盘酥。
一段清冰出玉壶，不管胭脂妒。
晓镜青鸾影孤，正要何郎傅。
伴读书·磨灭尽诸豪壮，断送了些闲浮浪。抱子携男扶筇杖，是赢伛偻如
作者：刘时中
朝代：元

虾样。
一丝好气沿途创，阁泪汪汪。
倘秀才·为甚但开库诸人不伏，倒筹单先须计咒，苗子钱高低随着钞数。
作者：刘时中
朝代：元

放小民三二百，报花户一千余，将官钱陪出。
倘秀才·堪笑这没见识街市匹夫，好打那好顽劣江湖伴侣，旋将表德官名
作者：刘时中
朝代：元

相体呼。
声音多厮称，字样不寻俗，听我一个个细数。
倘秀才·或是捶麻柘稠调豆浆，或是煮麦撮稀和细糠，他每早合掌擎拳谢
作者：刘时中
朝代：元

上苍。
一个个黄如经纸，一个个瘦似豺狼，填街卧巷。
倘秀才·提调官非无法度，争奈蠹国贼操心太毒，从出本处先将科钞除。
作者：刘时中
朝代：元

高低还分例，上下没言语，贴库每他便做了钞主。
倘秀才·有揭字驼字衬数，有背心剜心异呼，有钞脚频成印上字模。半边
作者：刘时中
朝代：元

子兀自可，捶作钞甚胡突，这等儿四六分价唤取。
倘秀才·殷实户欺心不良，停塌户瞒天不当，吞象心肠歹伎俩。谷中添秕
作者：刘时中
朝代：元

屑，米内插粗糠，怎指望他儿孙久长。
倘秀才·私牙子船湾外港，行过河中宵月郎，则发迹了些无徒米麦行。牙
作者：刘时中
朝代：元

钱加倍解，卖面处两般装，昏钞早先除了四两。
倘秀才·都结义过如手足，但聚会分张耳目，探听司县何人可共处。那问
作者：刘时中
朝代：元

他无根脚，只要肯出头颅，扛扶着便补。
八·
作者：刘时中
朝代：元

没高低妾与妻，无分限儿共女，及时打扮环珠玉。
鸡头般珠子缘鞋口，火炭似真金裹脑梳。
服色例休题取，打扮得怕不赛夫人样子，脱不了市辈规模。
六·至省库中将官本收得无疏虞，朱钞足那时才得安心绪。常想着半江春
作者：刘时中
朝代：元

水翻风浪，愁得一夜秋霜染鬓须，历重难搏得个根基固。
少甚命不快遭逢贼寇，霎时间送了身躯。
十·穷汉每将绰号称，把头每表德呼。巴不得登时事了干回付，向库中钻
作者：刘时中
朝代：元

刺真强盗，却不财上分明大丈夫。
坏尽今时务，怕不你人心奸巧，争念有造物乘除。
十一·已自六十秋楮币行，则这两三年法度沮。被无知贼子为奸蠹，私更
作者：刘时中
朝代：元

彻镘心无愧。
那想官有严刑罪必诛，忒无忌惮无忧惧。
你道是成家大宝，怎想是取命官符。
十二月·不是我论黄数黑，怎禁他恶紫夺朱。争奈何人心不古，出落着马
作者：刘时中
朝代：元

牛襟裾。
口将言而嗫嚅，足欲进而趑趄。
南吕·四块玉
作者：刘时中
朝代：元
体裁：曲

泛彩舟，携红袖，一曲新声按伊州。樽前更有忘机友：波上鸥，花底鸠，湖畔柳。
估国心，拿云手，命里无时莫强求。随缘过得休生受。几叶锦，几氏绸，暖时候。
禄万种，家千口，父子为官弟封候。画堂不管铜壶漏，休费心，休过求，攧破头。
南吕·金字经常氏称心
作者：刘时中
朝代：元

少年情缘浅，老来欢爱深，费尽长门买赋金。
酒满斟，醉来花下吟。
缠头锦，愿得常称心。
又·用一张助才情砑粉泥金纸，写就那诉离情拨云撩雨词，和我这助吟怀
作者：刘时中
朝代：元

贴肉汗衫儿，一答儿里收拾。
封裹的丁一确二，和包袱锁入箱子。
行坐里随带着钥匙，何日忘之？。
双调·庆东原题情
作者：刘时中
朝代：元

云轻散，月易残，女萧何成败了些风流汉。
冯魁硬铲，双渐紧赶，小姐先碾。
今夜惜花心，明月伤春叹。
双调·折桂令农
作者：刘时中
朝代：元

想田家作苦区区，有斗酒豚蹄，畅饮歌呼。
瓦钵瓷瓯，村箫社鼓，落得妆愚。
吾将种牵衣自舞，妇秦人击缶相娱。
儿女供厨，仆妾扶舆，无是无非，不乐何如？渔鳜鱼肥流水桃花，山雨溪风，漠漠平沙。
箬笠蓑衣，笔床茶灶，小作生涯。
樵青采芳洲蓼牙，渔童薪别浦兼葭。
小小渔船，泛宅浮家，一舸鸱夷，万顷烟霞。
樵正山寒黄独无苗，听斤斧丁丁，空谷潇潇。
有涧底荆薪，淮南丛桂，吾意椹樵。
赤脚婢香粳旋捣，长须奴野菜时挑。
云暗山腰，水Ё溪桥，日暮归来，酒满山瓢。
牧被野猿山鸟相留，药解延年，草解忘忧。
土木形骸，烟霞活计，麋鹿交游。
闷来访箕山许由，闲时寻崧顶丹丘。
莫莫休休，荡荡悠悠，挈子携妻，老隐南州。
疏斋同赋木犀似娟娟日暮娥皇，翠袖天寒，静倚修篁。
怅望夫君，低回掩抑，淡尽啼妆。
贴体衫儿淡黄，掩胸诃子金装。
高洁幽芳，一片秋光，满地清香。
同文子方饮南城即事锁烟霞曲径萦回，梦不到人间，舞榭歌台。
铅鼎丹砂，玄霜玉杵，钟乳金钗。
记画烛清樽夜来，映梨花淡月闲斋。
翠壁丹崖，流水桃源，古木天台。
送王叔能赴湘南廉使正黄尘赤日长途，便雷奋天池，教雨随车。
把世外炎氛，人间热恼，一洗无余。
展洙泗千年画图，纳潇湘一道冰壶。
报政何如？风动三湘，霜满重湖。
喜潇湘一派澄清，觉松柏坚贞，兰蕙芳馨。
田里歌谣，官曹整暇，牒诉轻平。
快野寺寻春酒醒，喜邮亭问俗诗成。
传语湘灵，又只恐东风，吹上瑶京。
闲居自适饷春睛小小蓝舆，聊唤茅柴，试买溪鱼。
村北村南，山花山鸟，尽意相娱。
与农父忘形尔汝，醉归来不记谁扶。
早赋归欤，却恨红尘，不到吾庐。
张肖斋总管席间小亭轩客散留髡，添酒回灯，草草盘飧。
问甚花落花开，春来春去，覆雨翻云。
莫孤负田家瓦盆，且留边茅舍洼樽。
选甚清浑，论甚朝昏，擗掉会闲里光阴，醉里乾坤。
再过村肆酒家无双丫十八鬟儿，春日当垆，袅袅腰肢。
徙倚心招，依稀眉语，记得前时。
探锦囊都无酒赀，恨邮亭不售新诗。
可惜胭脂，转首空枝，千里关山，一段相思。
双调·折桂令农
作者：刘时中
朝代：元

想田家作苦区区，有斗酒豚蹄，畅饮歌呼。
瓦钵瓷瓯，村箫社鼓，落得妆愚。
吾将种牵衣自舞，妇秦人击缶相娱。
儿女供厨，仆妾扶舆，无是无非，不乐何如？渔鳜鱼肥流水桃花，山雨溪风，漠漠平沙。
箬笠蓑衣，笔床茶灶，小作生涯。
樵青采芳洲蓼牙，渔童薪别浦兼葭。
小小渔船，泛宅浮家，一舸鸱夷，万顷烟霞。
樵正山寒黄独无苗，听斤斧丁丁，空谷潇潇。
有涧底荆薪，淮南丛桂，吾意椹樵。
赤脚婢香粳旋捣，长须奴野菜时挑。
云暗山腰，水Ё溪桥，日暮归来，酒满山瓢。
牧被野猿山鸟相留，药解延年，草解忘忧。
土木形骸，烟霞活计，麋鹿交游。
闷来访箕山许由，闲时寻崧顶丹丘。
莫莫休休，荡荡悠悠，挈子携妻，老隐南州。
疏斋同赋木犀似娟娟日暮娥皇，翠袖天寒，静倚修篁。
怅望夫君，低回掩抑，淡尽啼妆。
贴体衫儿淡黄，掩胸诃子金装。
高洁幽芳，一片秋光，满地清香。
同文子方饮南城即事锁烟霞曲径萦回，梦不到人间，舞榭歌台。
铅鼎丹砂，玄霜玉杵，钟乳金钗。
记画烛清樽夜来，映梨花淡月闲斋。
翠壁丹崖，流水桃源，古木天台。
送王叔能赴湘南廉使正黄尘赤日长途，便雷奋天池，教雨随车。
把世外炎氛，人间热恼，一洗无余。
展洙泗千年画图，纳潇湘一道冰壶。
报政何如？风动三湘，霜满重湖。
喜潇湘一派澄清，觉松柏坚贞，兰蕙芳馨。
田里歌谣，官曹整暇，牒诉轻平。
快野寺寻春酒醒，喜邮亭问俗诗成。
传语湘灵，又只恐东风，吹上瑶京。
闲居自适饷春睛小小蓝舆，聊唤茅柴，试买溪鱼。
村北村南，山花山鸟，尽意相娱。
与农父忘形尔汝，醉归来不记谁扶。
早赋归欤，却恨红尘，不到吾庐。
张肖斋总管席间小亭轩客散留髡，添酒回灯，草草盘飧。
问甚花落花开，春来春去，覆雨翻云。
莫孤负田家瓦盆，且留边茅舍洼樽。
选甚清浑，论甚朝昏，擗掉会闲里光阴，醉里干坤。
再过村肆酒家无双丫十八鬟儿，春日当垆，袅袅腰肢。
徙倚心招，依稀眉语，记得前时。
探锦囊都无酒赀，恨邮亭不售新诗。
可惜胭脂，转首空枝，千里关山，一段相思。
双调·折桂令四首
作者：刘时中
朝代：元
体裁：曲

【其一·农】
想田家作苦区区，有斗酒豚蹄，畅饮歌呼。瓦钵瓷瓯，村箫社鼓，落得装愚。吾将种牵衣自舞，妇秦人击缶相娱。儿女供厨，仆妾扶舆。无是无非，不乐何如？
【其二·渔】
鳜鱼肥流水桃花，山雨溪风，漠漠平沙。箬笠蓑衣，笔床茶灶，小作生涯。樵青采芳洲蓼牙，渔童薪别浦蒹葭。小小渔舟差，泛宅浮家，一舸鸱夷，万顷烟霞。
【其三·樵】
正山寒黄独无苗，听斤斧丁丁，空谷潇潇。有涧底荆薪，淮南丛桂，吾意堪樵。赤脚婢香粳旋捣，长须奴野菜时挑。云暗山腰，水冱溪桥，日暮归来，酒满山瓢。
【其四·牧】
被野猿山鸟相留，药解延年，草解忘忧。土木形骸，烟霞活计，麋鹿交游。闷来访箕山许由，闲时寻嵩顶丹丘。莫莫休休，荡荡悠悠，带子携妻，老隐南州。
双调·新水令代马诉冤
作者：刘时中
朝代：元

世无伯乐怨他谁？干送了挽盐车骐骥。
空怀伏枥心，徒负化龙威。
索甚伤悲，用之行舍之弃。
双调·殿前欢
作者：刘时中
朝代：元
体裁：曲

醉翁酡，醒来徐步杖藜拖。家童伴我池塘坐，鸥鹭清波。映水红莲五六科，秋光过，两句新题破。秋霜残菊，夜雨枯荷。
醉颜酡，太翁庄上走如梭。门前几个官人坐，有虎皮驮驮。呼王留唤伴哥，无一个，空叫得喉咙破。人踏了瓜果，马践了田禾。
双调·殿前欢
作者：刘时中
朝代：元

醉翁酡，醒来徐步杖藜拖。
家童伴我池塘坐，鸥鹭清波。
映水红莲五六科，秋光过，两句新题破。
秋霜残菊，夜雨枯荷。
醉颜酡，太翁庄上走如梭。
门前几个官人坐，有虎皮驮驮。
呼王留唤伴哥，无一个，空叫得喉咙破。
人踏了瓜果，马践了田禾。
道情醉颜酡，水边林下且婆娑。
醉时拍手随腔和，一曲狂歌。
除渔樵那两个，无灾祸，此一着谁参破？南柯梦绕，梦绕南柯。
醉颜酡，前贤不醉我今何？古来已错今犹错，世事从他。
楚三闾葬汨罗，名犹播，谁在高唐卧？巫娥梦我，我梦巫娥。
醉颜酡，云娘行酒雪儿歌，醉时吟狂时舞醒时坐。
不醉如何？得快活且快活。
今日个，只得随缘过。
恋眼前富贵，看门外风波。
双调·清江引
作者：刘时中
朝代：元

春光荏苒如梦蝶，春去繁华歇。
风雨两无情，庭院三更夜，明日落红多去也。
双调·雁儿落过得胜令送别
作者：刘时中
朝代：元

和风闹燕莺，丽日明桃杏。
长江一线平，暮雨千山静。
载酒送君行，折柳系离情。
梦里思梁苑，花时别渭城。
长亭，咫尺人孤另；愁听，阳关第四声。
东山仰谢安，秋水思张翰。
长沙屈贾谊，落日悲王粲。
坐上酒初残，灯下剑空弹。
马援标铜柱，班超指玉关。
遥看，明月钱塘岸；云间，山头更有山。
题和靖墓西湖避世乖，东阁偿诗债。
遨游天地间，放浪江湖外。
读易坐书斋，策杖步苍苔。
酒饮方拚醉，诗成且放杯。
渐渐梅开，独立黄昏待。
暗暗香来，清闲处土宅。
套数。
叨叨令·有钱的贩米谷置田庄添生放，无钱的少过活分骨肉无承望；有钱
作者：刘时中
朝代：元

的纳宠妾买人口偏兴旺，无钱的受饥馁填沟壑遭灾障。
小民好苦也么哥！小民好苦也么哥！便秋收鬻妻卖子家私丧。
呆骨朵·这贼每也有难堪处，怎禁他强盗每追逐。要饭钱排日支持，索赍
作者：刘时中
朝代：元

发无时横取。
奈表里通同做，有上下交征去。
真乃是源清流亦清，休今后人除弊不除。
四·急宜将法变更，但因循弊若初，严刑峻法休轻恕。则这二攒司过似蛇
作者：刘时中
朝代：元

吞象，再差十大户犹如插翅虎。
一半儿弓手先芟去，合干人同知数目，把门军切禁科需。
塞鸿秋·一家家倾银注玉多豪富，一个个烹羊挟妓夸风度。撇В手到处称
作者：刘时中
朝代：元

人物，妆旦色取去为媳妇。
朝朝寒食春，夜夜元宵暮。
吃筵席唤做赛堂食，受用尽人间福。
小梁州·这厮每玩法欺公胆气粗，恰便似饿虎当途。二十五等则例尽皆无，
作者：刘时中
朝代：元

难着目，他道陪钞待何如。
尧民歌·想商鞅徙木意何如？汉国箫何断其初？法则有准使民服，期于无
作者：刘时中
朝代：元

刑佐皇图。
说与当途：无毒不丈夫，不如如把平生误。
尾·忽青天开眼觑，这红巾合命殂。且举其纲，若不怕伤时务，他日陈言
作者：刘时中
朝代：元

终细数。
尾·有一等逞雄心屠户贪微利，咽馋涎豪客思佳味。一地把性命亏图，百
作者：刘时中
朝代：元

般地将刑法陵迟。
唱道任意欺公，全无道理。
从今去谁买谁骑？眼见得无客贩无人喂。
便休说站驿难为，则怕你东讨西征那时节悔！。
尾声·成就了洞房中夜月花朝事，受用些绿窗前茶余饭饱时。共宾朋厮陪
作者：刘时中
朝代：元

侍，和鸾凤效琴瑟。
读一会诗章，讲一会文字。
掀腾开旧箧笥，物见主信有之。
我见俺一针捻一丝，一针针不造次，一针针那真至。
想俺那不容易的恩情怎敢道待的轻视，先选下个不空忘的日子，后择你个不失脱的口词。
这手帕则好遮笼纱帽，抚拭瑶琴，花前换盏，袖内藏香，直等的称了愿随了心恁时节使。
山坡羊·侍牧庵先生西湖夜饮
作者：刘时中
朝代：元

微风不定，幽香成径，红云十里波千顷。绮罗馨，管弦清，兰舟直入空明镜。碧天夜凉秋月冷。天，湖外影；湖，天上景。
幺·一等无辜被害这羞辱，厮攀指一地里胡突。自有他，通神物，见如今
作者：刘时中
朝代：元

虚其府库，好教他鞭背出虫蛆。
得胜令·谁念我当日跳檀溪，救先主出重围？谁念我单刀会随着关羽？谁
作者：刘时中
朝代：元

念我美良川扶持敬德？若论着今日，索输与这驴群队！果必有征敌，这驴每怎用的？。
折桂令·致令得官府闻知，验数目存留，分官品高低。准备着竹杖芒鞋，
作者：刘时中
朝代：元

免不得奔走驱驰。
再不敢鞭骏骑向街头闹起，则索扭蛮腰将足下殃及。
为此辈无知，将我连累，把我埋没在蓬蒿，失陷污泥。
有客
作者：刘时中
朝代：元
体裁：五言绝句

有客问烟萝，山家在何处。笑指碧溪头，遥遥踏花去。
梁州·丝缕细织造的匀如江纸，粉糨轻出制的腻似鹅脂，温柔玉玺无瑕疵，
作者：刘时中
朝代：元

恰便似半江秋水，一片冰丝。
还房可恰，尺素宽虞，并无些俗叶繁枝，翻腾的花样宜时。
两壁厢是那花开仙五字的诗章，中间是宴蟠桃十长生故事，四周围那缠枝莲八不犯的花儿。
拜而，受之。
看成做护身符的意思绶文字，谁敢道待的其须。
争奈我书房无个顿放处，兀的不费煞我这神思。
正宫·端正好·上高监司
作者：刘时中
朝代：元
体裁：曲

众生灵遭磨障，正值着时岁饥荒。谢恩光，拯济皆无恙，编做本词儿唱。
【滚绣球】去年时正插秧，天反常，那里取若时雨降，旱魃生四野灾伤。谷不登，麦不长，因此万民失望。一日日物价高涨，十分料钞加三倒，一斗粗粮折四两，煞是凄凉。
【倘秀才】殷实户欺心不良，停塌户瞒天不当。吞象心肠歹伎俩。谷中添秕屑，米内插粗糠，怎指望他儿孙久长！
【滚绣球】甑生尘老弱饥，米如珠少壮荒。有金银那里每典当？尽枵腹高卧斜阳。剥榆树餐，挑野菜尝。吃黄不老胜如熊掌，蕨根粉以代糇粮。鹅肠苦菜边根煮。荻笋芦蒿带叶𠲕，则留下杞柳株樟。
【倘秀才】或是捶麻柘稠调豆浆，或是煮麦麸稀和细糠。他每早合拿擎拳谢上苍。一个个黄如经纸，一个个瘦似豺狼，填街卧巷。
【滚绣球】偷宰了些阔角牛，盗斫了些大叶桑。遭时疫无棺活葬，贱卖了些家业田庄。嫡亲儿共女，等闲参与商。痛分离是何情况？乳哺儿没人要撇入长江。那里取厨中剩饭杯中酒，看了些河里孩儿岸上娘，不由我不哽咽悲伤。
【倘秀才】私牙子船湾外港，行过河中宵月朗，则发迹了些无徒米麦行。牙钱加倍解，卖面处两般装，昏钞早先除了四两。
【滚绣球】江乡相，有义仓，积年系税户掌。借贷数补答得十分停当，都侵用过将官府行唐。那近日劝粜到江乡，按户口给月粮。富户都用钱买放，无实惠尽是虚桩。充饥画饼诚堪笑，印信凭由却是谎，快活了些社长知房。
【伴读书】磨灭尽诸豪壮，断送了些闲浮浪。抱子携男扶筇杖，尪羸伛偻如虾样。一丝好气沿途创，阁泪汪汪。
【货郎儿】见饿殍成行街上，乞出拦门斗枪。便财主每也怀金鹄立待其亡。感谢这监司主张，似汲黯开仓。披星戴月热中肠，济与粜亲临发放。见孤孀疾病无皈向，差医煮粥分厢巷，更把赃输钱分例米，多般儿区处的最优长。众饥民共仰，似枯木逢春，萌芽再长。
【叨叨令】有钱的贩米谷、置田庄、添生放，无钱的少过活、分骨肉、无承望；有钱的纳宠妾、买人口、偏兴旺，无钱的受饥馁、填沟壑、遭灾障。小民好苦也么哥，小民好苦也么歌，便秋收鬻妻卖子家私丧。
【三煞】这相公爱民爱国无偏党，发政施仁有激昂。恤老怜贫，视民如子，起死回生，扶弱摧强。万万人感恩知德，刻骨铭心，恨不得展草垂缰。覆盆之下，同受太阳光。
【二煞】天生社稷真卿相，才称朝廷作栋梁。这相公主见宏深，秉心仁恕，治政公平，莅事慈祥。可与萧曹比亚，伊傅齐肩，周召班行。紫泥宣诏，花衬马蹄忙。
【一煞】愿得早居玉笋朝班上，伫看金瓯姓氏香。入阙朝京，攀龙附凤，和鼎调羹，论道兴邦。受用取貂蝉济楚。衮绣峥嵘，珂佩丁当。普天下万民乐业，都知是前任绣衣郎。
【尾声】相门出相前人奖，官上加官后代昌。活被生灵恩不戽，粒我蒸民德怎偿。父老儿童细较量，樵叟渔夫曾论讲，共说东湖柳岸旁，那里清幽更舒畅，靠着云卿苏圃场，与徐孺子流芳挹清况。盖一座祠堂人供养，立一统碑碣字数行，将德政因由都载上，使万万代官民见时节想。
正宫·端正好上高监司
作者：刘时中
朝代：元

众生灵遭磨障，正值着时岁饥荒。
谢恩光，拯济皆无恙，编做本词儿唱。
滚绣球·一任你叫得昏，等到午，佯呆着不瞅不觑，他却整块价卷在包袱。
作者：刘时中
朝代：元

着纤如晃库门，兴贩的论百价数，都是真扬州武昌客旅，窝藏着家里安居。
排的文语呼为绣，假钞公然唤做殊，这等儿三七价明估。
滚绣球·三二百锭费本钱，七八下里去干取，诈捏作曾编卷假如名目，偷
作者：刘时中
朝代：元

俸钱表里相符。
这一个图小倒，那一个苟俸禄，把官钱视同已物，更狠如盗跖之徒。
官攒库子均摊着要，弓手门军那一个无，试说这厮每贪污。
滚绣球·且说一季中事例钱，开作时各自与，库子每随高低预先除去，军
作者：刘时中
朝代：元

百户十锭无虚。
攒司五万拿，官人六六除，四牌头每一名是两封足数，更有合干人把门军弓手殊途。
那里取官民两便通行法，赤紧地贿赂单宜左道术，于汝安乎？。
滚绣球·偷宰了些阔角牛，盗斫了些大叶桑。遭时疫无棺活葬，贱卖了些
作者：刘时中
朝代：元

家业田庄。
嫡亲儿共女，等闲参与商。
痛分离是何情况！乳哺儿没人要撇入长江。
那里取厨中剩饭杯中酒，看了些河里孩儿岸上娘，不由我不哽咽悲伤！。
滚绣球·去年时正插秧，天反常，那里取若时雨降？旱魃生四野灾伤。谷
作者：刘时中
朝代：元

不登，麦不长，因此万民失望，一日日物价高涨。
十分料钞加三倒，一斗粗粮折四量，煞是凄凉。
滚绣球·库藏中钞本多，贴库每弊怎除？纵关防任谁不顾，坏钞法恣意强
作者：刘时中
朝代：元

都是无廉耻卖买人，有过犯驵侩徒，倚仗着几文钱百般胡做，将官府觑得如无。
则这素无行止乔男女，都整扮衣冠学士夫，一个个胆大心粗。
滚绣球·江乡相，有义仓，积年系税户掌。借贷数补答得十分停当，都侵
作者：刘时中
朝代：元

用过将官府行唐。
那近日劝粜到江乡，按户口给月粮。
富户都用钱买放，无实惠尽是虚桩。
充饥画饼诚堪笑，印信凭由却是谎，快活了些社长知房。
滚绣球·赴解时弊更多，作下人就做夫，检块数几曾详数，止不过得南新
作者：刘时中
朝代：元

吏贴相符。
那问他料不齐、数不足？连柜子一时扛去，怎教人心悦诚服？自古道人存政举思他前辈，到今日法出奸生笑煞老夫，公道也私乎？。
甜水令·为这等乍富儿曹，无知小辈，一概地把人欺。一地里快蹿轻踮，
作者：刘时中
朝代：元

乱走胡奔，紧先行不为尊卑。
耍孩儿十三煞·天开地辟由盘古，人物才分下土。传之三代币方行，有刀
作者：刘时中
朝代：元

圭泉布从初。
九府圜法俱周制，三品堆金乃汉图，止不过作贸易通财物。
这的是黎民命脉，朝世权术。
货郎·见饿莩成行街上，乞出拦门斗抢，便财主每也怀金鹄立待其亡。感
作者：刘时中
朝代：元

谢这监司主张，似汲黯开仓。
披星带月热中肠，济与粜亲临发放。
见孤孀疾病无皈向，差医煮粥分厢巷。
更把脏输钱分例米，多般儿区处的最优长。
众饥民共仰，似枯木逢春，萌芽再长。
越调·寨儿令
作者：刘时中
朝代：元

夜已阑，灯将灭，纱窗外昏擦刺月儿斜。
越求和越把个身子儿趄。
耳轮儿做死的扯。
吃敲才胼定也，子怕你悔去也。
醉中天·花木相思树
作者：刘时中
朝代：元

花木相思树，禽鸟折枝图。水底双双比目鱼，岸上鸳鸯户，一步步金厢翠铺。世间好处，休没寻思，典卖了西湖。
隔尾·待书册中放呵倘或间沾污了非轻视，待帽盒里收呵若有些疏虞甚意
作者：刘时中
朝代：元

儿，待合包里藏呵有那等俏相识开口着我怎推辞。
我则索长近长亲着皮肉。
一家，无二，只除是护枕放呵又怕那揲被铺床小小妮子，觑的来因而。
雁儿落
作者：刘时中
朝代：元

谁知我汗血功？谁想我垂缰义？谁怜我千里才？谁识我千钧力？
驻马听·玉鬣银蹄，再谁想三月襄阳绿草齐。雕鞍金辔，再谁收一鞭行色
作者：刘时中
朝代：元

夕阳低。
花间不听紫骝嘶，帐前空叹乌骓逝。
命乖我自知，眼见的千金骏骨无人贵。
和西湖竹枝词
作者：刘景元
朝代：元
体裁：词

柳枝袅袅柳花飞，一种春风有是非。柳枝插地根到底，花飞出树几时归。
饯伯容
作者：刘梦羲
朝代：元
体裁：七言律诗

白发重游汉水滨，爨桐幸遇按弦人。诗书潜玩箪瓢乐，山水清幽戏笔新。天霁蟾宫高独步，霜寒柏府寂无尘。一樽好共南楼月，别掉西江浩荡春。
寄衣诗
作者：刘氏
朝代：元

情同牛女隔天河，又喜秋来得一过。岁岁寄郎身上服，丝丝是妾手中梭。剪声自觉和肠断，线脚那能抵泪多。长短只依先去样，不知肥瘦近如何。
赋庭柏
作者：刘氏
朝代：元

群卉枯落时，挺节成孤秀。既保岁寒心，不在遐年寿。
句
作者：刘汝钧
朝代：元

草坪间见乌犍点，畬水飞来白鹭双。
寄赠华阳洞隐者
作者：刘汶
朝代：元

一日书成四海传，华阳始信有儒仙。神交弘景吹笙夜，心在留侯辟谷年。重碧拈春瓢贮月，硬黄临帖研分泉。山中物色清无限，便拟凌云到洞天。
早春述怀
作者：刘汶
朝代：元

春与年年别，穷随日日增。眼明贪夜读，事少忘晨兴。倦鸟犹迁木，潜鱼已陟冰。栖迟唯故辙，无梦到飞腾。
次韵张伯雨蕉池积雪诗二首
作者：刘汶
朝代：元

铜驼陌上得铜洗，曾见汉朝风露零。寒光未变劫灰黑，古色犹带宫苔青。金人堕泪漫怀古，玉女洗头真寓形。与君作池媚蕉雪，何以报之双玉瓶。仙掌金盘列风露，人间琛宝多飘零。忽看铜洗土花碧，侧想玉女云鬟青。千年偶在聊寓意，万物终毁无逃形。吾徒汲古宁玩物，愿子及泉资绠瓶。
次韵张伯雨蕉池积雪诗二首·其一
作者：刘汶
朝代：元

铜驼陌上得铜洗，曾见汉朝风露零。寒光未变劫灰黑，古色犹带宫苔青。金人堕泪漫怀古，玉女洗头真寓形。与君作池媚蕉雪，何以报之双玉瓶。
次韵张伯雨蕉池积雪诗二首·其二
作者：刘汶
朝代：元

仙掌金盘列风露，人间琛宝多飘零。忽看铜洗土花碧，侧想玉女云鬟青。千年偶在聊寓意，万物终毁无逃形。吾徒汲古宁玩物，愿子及泉资绠瓶。
癸酉除夕
作者：刘汶
朝代：元

此夕何多感，明朝过六旬。乾坤又元统，人物少咸淳。酒厌山杯渌，梅伤水国春。灯前曾戏綵，马首一沾巾。
言志叙交四十韵答欧阳元翁
作者：刘汶
朝代：元
体裁：五言排律

滚滚沧江去，茫茫暗谷移。黑头那敢恃，华发会相欺。遂起纷如叹，能忘逝者悲。著书谁发愤？追古独忘疲。讲授尝佔毕，研穷几下帷。群经元奥妙，百氏苦支离。索隐妨修业，谈经失秉彝。反身惟一理，遵道岂多歧。新意方来际，陈言尽去时。夏虫冰莫讶，越犬雪休疑。浮世春荣过，幽园夕秀迟。后凋终有待，直养可容亏。向使常流混，宁逃具眼嗤。投閒欣事省，扫迹畏人知。环堵差堪恋，长沙去若为。趋庭因泮藻，赠客且江蓠。回顾皋比冷，还思宝玦遗。羁愁生雨外，乡梦落天涯。每慨渊明菊，将寻绮季芝。未谐莱氏隐，频念鹿门期。友谊今踰薄，儒流子尚奇。刚肠俱比石，末俗竟如脂。缀曲唯同病，论诗固解颐。率更仍翰墨，六一再文辞。解接家声远，兼扶士气衰。埙篪参雅奏，椿桂亚高枝。正始音能续，元和脚肯随。浑雄亲汉魏，绮靡却陈隋。浪许鲲鱼舞，云看骏马驰。驽骀羞抗臆，鰌鳝愧扬鬐。不尽沙金拣，犹□璞玉治。受辛惊绝倡，胜己辱先施。欧冶加锋锷，刘墙力塈茨。吾侪非敢傲，儿辈自宜麾。学要千年蕴，名须万古垂。匪徒攀屈宋，深望溯濂伊。天运流无息，人生志勿卑。操怜松郁郁，节抚竹猗猗。尽拟泠风脚，何曾俗骨医。煎胶得麟凤，岁晚愿深资。
言志叙交四十韵答欧阳元翁
作者：刘汶
朝代：元

滚滚沧江去，茫茫暗谷移。黑头那敢恃，华发会相欺。遂起纷如叹，能忘逝者悲。著书谁发愤？追古独忘疲。讲授尝佔毕，研穷几下帷。群经元奥妙，百氏苦支离。索隐妨修业，谈经失秉彝。反身惟一理，遵道岂多歧。新意方来际，陈言尽去时。夏虫冰莫讶，越犬雪休疑。浮世春荣过，幽园夕秀迟。后凋终有待，直养可容亏。向使常流混，宁逃具眼嗤。投閒欣事省，扫迹畏人知。环堵差堪恋，长沙去若为。趋庭因泮藻，赠客且江蓠。回顾皋比冷，还思宝玦遗。羁愁生雨外，乡梦落天涯。每慨渊明菊，将寻绮季芝。未谐莱氏隐，频念鹿门期。友谊今踰薄，儒流子尚奇。刚肠俱比石，末俗竟如脂。缀曲唯同病，论诗固解颐。率更仍翰墨，六一再文辞。解接家声远，兼扶士气衰。埙篪参雅奏，椿桂亚高枝。正始音能续，元和脚肯随。浑雄亲汉魏，绮靡却陈隋。浪许鲲鱼舞，云看骏马驰。驽骀羞抗臆，鳅鳝愧扬鬐。不尽沙金拣，犹□璞玉治。受辛惊绝倡，胜己辱先施。欧冶加锋锷，刘墙力塈茨。吾侪非敢傲，儿辈自宜麾。学要千年蕴，名须万古垂。匪徒攀屈宋，深望溯濂伊。天运流无息，人生志勿卑。操怜松郁郁，节抚竹猗猗。尽拟泠风脚，何曾俗骨医。煎胶得麟凤，岁晚愿深资。
赠刘禹玉
作者：刘汶
朝代：元

刘郎方朔徒，游戏紫泥海。千年华表非，唯有寸心在。向来浙河西，雄辩吞虹霓。手携九节杖，东入蓬莱栖。我时探禹穴，同看山阴雪。千人万人中，怪子独超越。朝骑白鼻騧，暮逐油壁车。得钱即付酒，携妓颜如花。踏翻豪侠窟，醉狎山人家。或嘲狂处士，或诮报恩子。从渠立名多，讵识子奇伟。一朝去乡国，北上争吹嘘。家无十金产，袖有万言书。所陈果何事，为国非自计。宁遭丞相嗔，肯负丈夫志。蹉跎十数秋，甘与黄冠俦。善藏倚天剑，未暇磨斗牛。幡然走山东，隐迹随壶公。还寻岱宗去，绝壑凌天风。鸡鸣上日观，眼乱扶桑红。窥临事未已，逸气横万里。行歌齐鲁间，兴为庐山起。庐山秀可餐，怡此冰雪颜。挥毫洒瀑布，五老开云关。远公拍手笑，喜见遗民还。乃知士不偶，正可游名山。去年卧衡岳，聊憩四海脚。厌垂君平帘，懒卖伯休药。却呼魏夫人，共把流霞酌。今年与山辞，下走湘水湄。临风吊贾傅，酹月招湘累。文章本疏荡，强忍终技痒。光怪不可收，倏忽又千丈。有时遇知音，朗咏山中吟。复恐儿辈觉，不得容山林。兹辰忽聚首，慰我别来久。辛勤四十霜，所获竟何有。却怀居东时，勇以功名期。焉知尚漂泊，筋力供路歧。举杯置往念，此去安所之。南窥古云阳，更了山川奇。山川固娱目，慎勿过幽独。奈何白云歌，再送刘十六。乾坤渺苍茫，回首眷空谷。我将秣其驹，乃不受羁束。愿子无遐心，归哉返初服。
小游仙词·其二
作者：刘涣
朝代：元
体裁：七言绝句

彩女香衣结翠缨，瑶笙学弄凤凰声。玉楼彻夜无人琐，十二阑干月自明。
柳花
作者：刘涣
朝代：元
体裁：七言绝句

雪点颠狂乱送春，穿帘透幕若相亲。年年三月西陵渡，愁杀轻舟度水人。
秋蝶
作者：刘涣
朝代：元
体裁：七言绝句

欲歇还休却又飞，芙蓉叶底恋秋晖。自知翅粉浑销尽，羞近尊前舞女衣。
寄尤端木编修
作者：刘濩
朝代：元

申浦昔弛檐，梁溪初及门。舣舟投漫刺，开阖倒清樽。似喜衣冠旧，居忘齿德尊。语长灯屡涸，坐久席弥温。道隐虽千载，人生故一源。谈经须駮异，订史欲芟烦。昔自三归僭，终令六籍燔。王民无冻馁，霸法有钳髡。功利开邪径，玄空植祸根。柙尝出虎兕，家岂足鸡豚。诸老相传学，先师罔极恩。石移针就直，胶掷水袪浑。舜泽觇莘聘，周文卜鲁膰。虽无煎凤觜，必有嗜熊蹯。俗士闻应笑，吾侪契此言。榻分踰夜午，棹返及朝暾。泛梗无留迹，瞻云每断魂。于公评出处，与众异昭昏。艺自登黄最，名因泛绿掀。婉谋裨宥府，蔚望列词垣。振鹭依风远，惊鳌掣海翻。梦槐啼失国，隐菊步归园。锦里时过杜，香山不隔樊。老来谙稼穑，醉里撷兰荪。向赌陶公集，曾因季子孙。千诗逃冶丽，群笔肆奫沄。息所谐歌咏，贤祠正讨论。羌羊艰食性，海燕邈巢痕。令子菑畬富，名家矩彟存。雪融金就砺，冰绪茧抽盆。眼底皆真乐，胸中有混元。狙从冢宰服，鹤听大夫轩。岁月书林暇，尘埃旅屩奔。卑卑营市隐，汲汲备朝飧。未省九丘读，何当三画吞。疏踪危似栈，苦思涸于眢。世讵求三箧，吾宁属两鞬。媚终辞卫灶，乞肯近齐墦。古意綦寥落，时材别选抡。罕逢知鹄爵，多遇笑龙蚖。拟筑犁锄舍，相依水竹村。古泉潴寺冷，春茗茁山暄。歌远牛俱跨，谈深虱对扪。洁应餐沆瀣，高足倚昆崙。有客闽中李，其人太学蕃。冷官今屑往，丽赋昔孤鶱。过泗需先见，瞻淇寄弗谖。为多驹皎皎，仍感兔爰爰。丹蟹滨湖贱，琼鱼集市喧。持杯应愈健，许事付乾坤。
春日郊行书与邓善之别五首
作者：刘濩
朝代：元

在山水非清，出山水非浊。泉源但无壅，沧海端可学。风急低卷帆，潮来直扶柁。我舟如我心，鸥鸟亦忘我。动心趋蹶间，治气怜不早。缓步勿贪高，登山良有道。东风吹纸鸢，众目看不眩。出处亦儿嬉，善收存一线。文鸡照水影，五彩何缤纷。凤凰灵且瑞，在德不在文。
春日郊行书与邓善之别五首·其一
作者：刘濩
朝代：元

在山水非清，出山水非浊。泉源但无壅，沧海端可学。
春日郊行书与邓善之别五首·其三
作者：刘濩
朝代：元

动心趋蹶间，治气怜不早。缓步勿贪高，登山良有道。
春日郊行书与邓善之别五首·其二
作者：刘濩
朝代：元

风急低卷帆，潮来直扶柁。我舟如我心，鸥鸟亦忘我。
春日郊行书与邓善之别五首·其五
作者：刘濩
朝代：元

文鸡照水影，五彩何缤纷。凤凰灵且瑞，在德不在文。
春日郊行书与邓善之别五首·其四
作者：刘濩
朝代：元

东风吹纸鸢，众目看不眩。出处亦儿嬉，善收存一线。
赠臧鲁山廉访
作者：刘濩
朝代：元

肃政光华远，清台启拟公。节移梅岭北，轺发桂江东。楮帐筛寒月，椰杯鼓朔风。瘦童空挟杖，贫病不装狨。徼俗三年问，威名百郡雄。星芒垂浒洛，雪色照宾融。敷教有虞庙，讲经夫子宫。端严锄犷戾，易直牖倥侗。吏滑加笞竹，官贪解印铜。冤销千褐父，恩洽万黄童。花缦戏冬暖，瓠笙吹岁丰。仁频苞嫩绿，古辣酿轻红。象迹烟中堞，鲸波雨外篷。夷珠人有斛，粤布我无筒。剖决心如水，驱驰鬓已蓬。六条方奏最，四牡欲歌功。为有澄清志，迟输献纳忠。织云添衣绣，鞭霆亦乘骢。楚尾吴头会，三湘七泽通。天文恢翼轸，地盖接潭洪。牙纛联分政，旌旗列总戎。鹜争肥似雁，罴搏猛于熊。怀璧枉无罪，见金忘有躬。化源安溷溷，狱市积匆匆。大器能绳物，先声已击蒙。道傍豺果避，窟底兔几空。勿珥终凶笔，毋关报怨弓。左饘并右粥，后稑更先穜。采菊赋归老，爱莲无极翁。理明轻势利，语妙入盲聋。文祖欧阳古，诗宗鲁直工。挽回铅椠习，超出簿书丛。顾眄山须动，揄扬石可砻。羽仪倾振鹭，啄抱遍哀鸿。念昔初腾踏，时方息战攻。考工崖黯黯，试累海昽昽。赤芾彼三百，素丝兹五总。稳行卑剑阁，善纳小云梦。甲子从头数，冠绅进秩穹。阶兰香浣露，田玉气嘘虹。世或探斯鷇，吾宁牿尔犝。察鱼应小慧，听蚁岂真聪。静躁聆徽外，刚柔省彀中。江湖归独步，宇宙涉丹衷。德骥曾思附，仙舟偶未同。耐寒衣故白，好古佩仍葱。梦枕频鲜荔，羁帆几落枫。泥涂龟各曳，霄汉凤稀冲。励操期霜柏，吞声等爨桐。渐忘身显晦，得究学初终。韩子哦双鸟，庄生感二虫。乐莘晞衎衎，忧杞笑忡忡。选举翳唐盛，方闻及汉崇。贡琛凌渤澥，怀组际穹窿。谷欠防饥敛，盐因析利笼。骇民牛觳觫，虚士鹤氋氃。黼黻需耆俊，饔飧给老癃。会看杨绾贵，不计孟郊穷。温井觇阳长，明奎卜道隆。斲辞规爱助，华发尚狂侗。
送吴子敬赴钓台书院山长
作者：刘濩
朝代：元
体裁：古风

我航浙西三四五，每过双台泪如雨。三公不作归钓矶，时人血面争丝缕。危石栖云禽野语，苍林古瓦瞻祠宇。同舟名利急须臾，我往拜之刚不与。箨兮箨兮风吹汝，天星易摇足勿举。千载羊裘有敝时，人言黄犬皮当补。诸公奕奕谁宾主，名教有功联斝俎。惜不相逢建武功，短蓑独速渔樵侣。喜君沈敏资好古，初分讲席良得所。履声绝少况马嘶，早笋晚菘聊复煮。伐木丁丁听腰斧，水色山光更媚妩。当年饵下有残鳞，珍珠化作骊龙吐。百里时归彩衣舞，犹载行书压鸣橹。一勤赠子莫多言，买菜有讥君记取。
送吴子敬赴钓台书院山长
作者：刘濩
朝代：元

我航浙西三四五，每过双台泪如雨。三公不作归钓矶，时人血面争丝缕。危石栖云禽野语，苍林古瓦瞻祠宇。同舟名利急须臾，我往拜之刚不与。箨兮箨兮风吹汝，天星易摇足勿举。千载羊裘有敝时，人言黄犬皮当补。诸公奕奕谁宾主？名教有功联斝俎。惜不相逢建武功，短蓑独速渔樵侣。喜君沈敏资好古，初分讲席良得所。履声绝少况马嘶，早笋晚菘聊复煮。伐木丁丁听腰斧，水色山光更媚妩。当年饵下有残鳞，珍珠化作骊龙吐。百里时归彩衣舞，犹载行书压鸣橹。一勤赠子莫多言，买菜有讥君记取。
送郑南仲赴昌化主簿
作者：刘濩
朝代：元
体裁：古风

熙宁言利臣，官好面堪唾。伟矣郑介公，直声千古播。几叶有此孙，能倡众莫和。湖学四五年，毡寒不禁坐。况投万山中，瘦马仍县佐。试讶鸾栖林，何如蚁旋磨。传闻邑父老，置酒预相贺。此士多读书，爱人不可货。今年秋风高，勿畏茅屋破。但虑执法家，需君惊贪惰。白云缭山腰，窗竹累千个。坐念老广文，德尊犹坎轲。县庭一分宽，百里减寒饿。苟无泽物心，卿相徒尔大。版牍焉足稽，弦歌故非过。起瞻东壁明，讵患南箕簸。时访隐者庐，谈馀曲肱卧。公田定几何，适半种粳糯。
送郑南仲赴昌化主簿
作者：刘濩
朝代：元

熙宁言利臣，官好面堪唾。伟矣郑介公，直声千古播。几叶有此孙，能倡众莫和。湖学四五年，毡寒不禁坐。况投万山中，瘦马仍县佐。试讶鸾栖林，何如蚁旋磨。传闻邑父老，置酒预相贺。此士多读书，爱人不可货。今年秋风高，勿畏茅屋破。但虑执法家，需君惊贪惰。白云缭山腰，窗竹累千个。坐念老广文，德尊犹坎轲。县庭一分宽，百里减寒饿。苟无泽物心，卿相徒尔大。版牍焉足稽，弦歌故非过。起瞻东壁明，讵患南箕簸。时访隐者庐，谈馀曲肱卧。公田定几何？适半种粳糯。
太常引·钱齐参议归山东
作者：刘燕哥
朝代：元

故人送我出阳关，无计锁雕鞍。今古别离难。兀谁画娥眉远山。
一尊别酒，一声杜宇，寂寞又春残。明月小楼间，第一夜相思泪弹。
太常引·饯斋参议归山东
作者：刘燕哥
朝代：元
体裁：词

故人别我出阳关。无计锁雕鞍。今古别离难。兀谁画、蛾眉远山。一尊别酒，一声杜宇，寂寞又春残。明月小楼间。第一夜、相思泪弹。
太常引·饯斋参议归山东
作者：刘燕哥
朝代：元
体裁：曲

故人送我出阳关。无计锁雕鞍。今古别离难。兀谁画、蛾眉远山。一尊别酒，一声杜宇，寂寞又春残。明月小楼间。第一夜、相思泪弹。
太常引·故人别我出阳关
作者：刘燕歌
朝代：元

故人别我出阳关，
无计锁雕鞍。
今古别离难，
蹙损了蛾眉远山。
一尊别酒，一声杜宇，
寂寞又春残。
明月小楼间，
第一夜相思泪弹。
九江逢故人
作者：刘玉汝
朝代：元
体裁：七言律诗

九江江水抱城回，汹涌回涛亦壮哉。雨散淮濆随地足，云移庐阜向天开。曳裾邹子长为客，待诏公孙已擢魁。邂逅他卿急呼酒，楼头今日早秋来。
次友人感兴
作者：刘玉汝
朝代：元

常期冠冕治朝臣，岂意天戈老此身。耿耿泉阿埋地底，盈盈牛女隔天津。谁怜潦倒长为客，自惜娉婷不嫁人。寓迹城闉聊自适，琴床书几净无尘。
寄友人
作者：刘珍
朝代：元

相别岂不易，相见良独难。迢迢白云城，渺渺羊角山。梦长觉道远，迹滞愁春残。知音况何许，取琴为谁弹。
南京遇山楼
作者：刘祁
朝代：元

倚天突兀耸高楼，楼上人家白玉钩。落日笙歌迷汴水，春风灯火似扬州。仙人已去名空在，豪客同来醉未休。独倚朱阑望明月，鸾旌依约认重游。
古意二首
作者：刘祁
朝代：元

庭前有桂树，绿叶尚离披。秋风动地起，飘落将安归。高飞入青云，下飞入污泥。贵贱既偶尔，孰为喜与悲。秋江有芙蓉，颜色好鲜洁。褰裳欲采折，水深不可涉。严风下飞霜，芳艳空凋歇。怅望一长叹，临川无桂楫。
古意二首·其一
作者：刘祁
朝代：元

庭前有桂树，绿叶尚离披。秋风动地起，飘落将安归。高飞入青云，下飞入污泥。贵贱既偶尔，孰为喜与悲。
古意二首·其二
作者：刘祁
朝代：元

秋江有芙蓉，颜色好鲜洁。褰裳欲采折，水深不可涉。严风下飞霜，芳艳空凋歇。怅望一长叹，临川无桂楫。
句
作者：刘祁
朝代：元

玄猿哭处江天暮，白雁来时泽国秋。
寄高丞相
作者：刘祁
朝代：元

青云自致不须阶，十稔从容位上台。负荷一堂森柱石，调和众口费盐梅。勤劳密迩三朝重，寿考康宁七秩开。家道益昌孙有息，綵衣扶杖好归来。
征夫词
作者：刘祁
朝代：元

顽阴漠漠秋天黑，冷雨潇潇和雪滴。涂中骑士衣裳单，半夜衔枚赴灵壁。中州近岁雨雪多，只因戍马窥黄河。将军锦帐衣千袭，马上挥鞭传令急。但令饱暖度朝夕，一死沙场吾不惜。九重日望凯歌归，安知中路行逶迤。愿将舞女缠头锦，添作征人身上衣。
征妇词
作者：刘祁
朝代：元

青灯荧荧照空壁，绮窗月上莎鸡泣。良人塞上远从军，独妾深闺长太息。忆初痴小嫁君时，谓君不晚拥旌麾。如何十载尚舆隶，东屯西戍长奔驰。秋风戎马临关路，千里持矛关上去。公家事急将令严，儿女私情那得顾。恨妾不为金鞴靫，在君腰下随风埃。恨妾不为龙泉剑，在君手内飞光燄。慕君不得逐君行，翠袖斑斓空血染。君不见重瞳凤驾游九疑，苍梧望断犹不归。况今沙场征战地，千人同去几人回。君回不回俱未见，妾心如石那可转。
怀长源
作者：刘祁
朝代：元

凉月夜如水，秋风吹紫兰。独居怅无聊，佳人阻河山。山河邈千里，相望何时已。云横雁影沈，露下虫声起。烽火照中州，西南杀气浮。君居刘山下，果若向时不？人生有离别，但惜知音绝。匣内卧青龙，光芒射秋月。汴水碧参差。叶飞空树枝。如何相忆处，还值暮秋时。
留春曲
作者：刘祁
朝代：元

絮飞冷屑龙蟠玉，花殒香摧凤衔烛。批颊深林叫新绿，倚阑人唱留春曲。春光欲去如死灰，明年暖风吹又来。何如日日长相守，典衣共醉花前杯。殷勤留春春不住，白日西驰水东注。镜中丝发奈老何，君当持杯我欲歌。
赠鲜于伯机
作者：刘祁
朝代：元

忆昔逢君北渚秋，藕花香里醉轻舟。三年一别空回首，千里相思更倚楼。明月不随春物老，碧山长带暮云愁。天平松竹黄华水，早晚柴车得共游。思君一日如三载，两寄诗来慰我心。尘土愈知人世隐，风烟遥见海门深。贫来笑我常痴坐，乱后怜君更苦吟。历下亭前春水阔，扁舟何日重相寻？
赠鲜于伯机·其一
作者：刘祁
朝代：元
体裁：七言律诗

忆昔逢君北渚秋，藕花香里醉轻舟。三年一别空回首，千里相思更倚楼。明月不随春物老，碧山长带暮云愁。天平松竹黄华水，早晚柴车得共游。
赠鲜于伯机·其二
作者：刘祁
朝代：元
体裁：七言律诗

思君一日如三载，两寄诗来慰我心。尘土愈知人世隐，风烟遥见海门深。贫来笑我常痴坐，乱后怜君更苦吟。历下亭前春水阔，扁舟何日重相寻？
过陈司谏墓
作者：刘祁
朝代：元

鸾坡乌府旧游空，三尺孤坟野寺中。犹有忧时心不死，墓门昨夜起秋风。
送雷伯威
作者：刘祁
朝代：元

朔风起天末，落木鸣空山。冰霜正凝冱，游子百里还。出郭送将别，徘徊上高原。如何暌离情，对此芳岁阑。壮士志四方，不须涕汍澜。人生非山海，会面亦不难。愿子崇明德，馀功振文翰。长因东南鸿，惠我金玉言。
【南吕】干荷叶
作者：刘秉忠
朝代：元

干荷叶，色苍苍，老柄风摇荡。减了清香，越添黄。都因昨夜一场霜，寂寞在秋江上。
干荷叶，映着枯蒲，折柄难擎露。藉丝无，倩风扶。待擎无力不乘珠，难宿滩头鹭。
根摧折，柄欹斜，翠减清香谢。恁时节，万丝绝。红鸳白鹭不能遮，憔悴损干荷叶。
干荷叶，色无多，不奈风霜锉。贴秋波，倒枝柯。宫娃齐唱《采莲歌》，梦里繁华过。
南高峰，北高峰，惨淡烟霞洞。宋高宗，一场空。吴山依旧酒旗风，两度江南梦。
夜来个，醉如酡，不记花前过。醒来呵，二更过。春衫惹定茨蘼科，绊倒花抓破。
干荷叶，水上浮，渐渐浮将去。跟将你去，随将去。你问当家中有媳妇？问着不言语。
脚儿尖，手儿纤，云髻梳儿露半边。脸儿甜，话儿粘。更宜烦恼更宜忺，直恁风流倩。
【双调】蟾宫曲
作者：刘秉忠
朝代：元

盼和风春雨如膏，花发南枝，北岸冰销。夭桃似火，杨柳如烟，穰穰桑条。初出谷黄莺弄巧，乍衔泥燕子寻巢。宴赏东郊，杜甫游春，散诞逍遥。
炎天地热如烧，散发披襟，纨扇轻摇。积雪敲冰，沉李浮瓜，不用百尺楼高。避暑凉亭静扫，树阴稠绿波池沼。流水溪桥，右军观鹅，散诞逍遥。
梧桐一叶初凋，菊绽东篱，佳节登高。金风飒飒，寒雁呀呀，促织叨叨。满目黄花衰草，一川红叶飘飘。秋景萧萧，赏菊陶潜，散诞逍遥。
朔风瑞雪飘飘，暖阁红炉，酒泛羊羔。如飞柳絮，似舞胡蝶，乱剪鹅毛。银砌就楼台殿阁，粉妆成野外荒郊。冬景寂寥，浩然踏雪，散诞逍遥。
三奠子
作者：刘秉忠
朝代：元

念我行藏有命，烟水无涯。嗟去雁，羡归鸦。半生形累影，一事鬓生华。东山客，西蜀道，且还家。壶中日月，洞里烟霞。春不老，景长嘉。功名眉上锁，富贵眼前花。三杯酒，一觉睡，一瓯茶。
三奠子
作者：刘秉忠
朝代：元
体裁：词

念我行藏有命，烟水无涯。嗟去雁，羡归鸦。半生身累影，一事鬓生华。东山客，西蜀道，且还家。壶中日月，洞里烟霞。春不老，景长嘉。功名眉上锁，富贵眼前花。三杯酒，一觉睡，一瓯茶。
三月
作者：刘秉忠
朝代：元

背阴花木锦成丛，幽谷莺啼上苑中。李白桃红杨柳绿，天涯无处不春风。
东胜道中
作者：刘秉忠
朝代：元

天荒地老物消磨，赢得诗人感慨多。两鬓黄尘秋色里，又投东胜过黄河。
临江仙
作者：刘秉忠
朝代：元
体裁：词

堂上箫韶人不奏，凤凰何处飞鸣。黄尘扰扰马纵横。谁能知乐毅，志不在齐城。后辈漫搜前辈错，到头义重功轻。海隅四面尽苍生。东风吹绿草，布谷劝春耕。
临江仙
作者：刘秉忠
朝代：元

堂上箫韶人不奏，凤凰何处飞鸣。黄尘扰扰马纵横。谁能知乐毅，志不在齐城。后辈谩搜前辈错，到头义重功轻。海隅四面尽苍生。东风吹绿草，布谷劝春耕。
临江仙
作者：刘秉忠
朝代：元
体裁：词

满路红尘飞不去，春风弄我华颠。故园桃李酒樽前。赏心逢美景，此事古难全。若智若痴人总笑，夕阳空袅吟鞭。马头山色翠相连。不知山下客，何日是归年。
临江仙·同是天涯流落客
作者：刘秉忠
朝代：元

同是天涯流落客，君还先到襄城。云南关险梦犹惊。记曾明月底，高枕远江声。年去年来人渐老，不堪苦事功名。倾开怀抱酒多情。几时同一醉，挥手谢公卿。
临江仙·桃花
作者：刘秉忠
朝代：元

一别仙源无觅处，刘郎鬓欲成丝。兰昌千树碧参差。芳心应好在，时复问蜂儿。报到洞门长闭着，只今未有开时。杏花容冶没人司。东家深院宇，墙外有横枝。
临江仙·桃花
作者：刘秉忠
朝代：元
体裁：词

一别仙源无觅处，刘郎鬓欲成丝。兰昌千树碧参差。芳心应好在，时复问蜂儿。报到洞门长闭著，只今未有开时。杏花容冶没人司。东家深院宇，墙外有横枝。
临江仙·梨花
作者：刘秉忠
朝代：元

冰雪肌肤香韵细，月明独倚阑干。游丝萦惹宿烟环。东风吹不散，应为护轻寒。素质不宜添彩色，定知造物非悭。杏花才思又凋残。玉容春寂寞，休向雨中看。
临江仙·海棠
作者：刘秉忠
朝代：元

十日狂风才是定，满园桃李纷纷。黄蜂粉蝶莫生嗔。海棠贪睡著，留得一枝春。便是徐熙相对染，丹青不到天真。雨余红色愈精神。夜眠清早起，应有惜花人。
临江仙·海棠
作者：刘秉忠
朝代：元
体裁：词

十日狂风才是定，满园桃李纷纷。黄蜂粉蝶莫生嗔。海棠贪睡著，留得一枝春。便是徐熙相对染，丹青不到天真。雨馀红色愈精神。夜眠清早起，应有惜花人。
临江仙·满路红尘飞不去
作者：刘秉忠
朝代：元

满路红尘飞不去，春风弄我华颠。故园桃李酒尊前。赏心逢美景，此事古难全。若智若痴人总笑，夕阳空袅吟鞭。马头山色翠相连。不知山下客，何日是归年。
九日满坦山
作者：刘秉忠
朝代：元

凌云气节鬓惊秋，书剑荒寒事远游。万里岚光乘马背，一川红叶上鳌头。西风不管参军帽，绝塞空凋季子裘。谁把茱萸念行役？凭高拭目望神州。
乾荷叶
作者：刘秉忠
朝代：元

乾荷叶，映枯蒲。柄折难擎露。藕丝芜。倩风扶。待擎无力不成珠。难盖宿、滩头鹭。
亭帐
作者：刘秉忠
朝代：元

草色如波照碧空，新开一朵玉芙蓉。雄风吹断襄王梦，高捲巫山十二峰。
劝友人酒
作者：刘秉忠
朝代：元

西风落叶共萧飕，百感中来不自由。豪客空携铁如意，舞嬛徒费锦缠头。曳过雨脚云归岫，涌出山头月满楼。一曲清歌一杯酒，为君洗尽古今愁。
南乡子
作者：刘秉忠
朝代：元

南北短长亭。行路无情客有情。年去年来鞍马上，何成。短鬓垂垂雪几茎。孤舍一檠灯。夜夜看书夜夜明。窗外几竿君子竹，凄清。时作西风散雨声。
南乡子
作者：刘秉忠
朝代：元
体裁：词

夜户喜凉飙。秋入关山暑气消。勾引客情缘底物，鹪鹩。落日凄清叫树梢。古寺漏长宵。一点青灯照寂寥。暮雨夜深犹未住，芭蕉。残叶萧疏不奈敲。
南乡子
作者：刘秉忠
朝代：元

夜户喜凉飙。秋入关山暑气消。句引客情缘底物，鹪鹩。落日凄清叫树梢。古寺漏长宵。一点青灯照寂寥。暮雨夜深犹未住，芭蕉。残叶萧疏不柰敲。
南乡子
作者：刘秉忠
朝代：元

季子解纵横。六印累累拜上卿。凤鸟不来人渐老，谋生。二顷田园也易成。尊酒醉渊明。菊有幽香竹有声。吹破北窗千古梦，风清。小鸟喧啾噪晓晴。
南乡子
作者：刘秉忠
朝代：元

憔悴寄西州。赋得登楼懒上楼。魂梦不知关塞远，悠悠。疏雨梧桐客里秋。往事起新愁。九曲回肠不自由。见说世间离别苦，休休。一夜相思了白头。
南乡子
作者：刘秉忠
朝代：元

李杜放诗豪。万丈晴虹吸海涛。六义不传风雅变，离骚。金玉无言价自高。春日对春醪。短咏长歌慰寂寥。幽鸟落来花里悟，从教。彩凤飘飘上九霄。
南乡子
作者：刘秉忠
朝代：元

檀板称歌喉。唱到消魂韵转幽。便觉丝簧难比似，风流。一串骊珠不断头。惟酒可忘忧。况复卢家有莫愁。醉倒不知天早晚，云收。花影侵窗月满楼。
南乡子
作者：刘秉忠
朝代：元

游子绕天涯。才离蛮烟又塞沙。岁岁年年寒食里，无家。尚惜飘零看落花。闲客卧烟霞。应笑劳生鬓早华。惊破石泉槐火梦，啼鸦。扫地焚香自煮茶。
南乡子
作者：刘秉忠
朝代：元

翠袖捧离觞。济楚儿郎窈窕娘。别曲一声双泪落，悲凉。纵不关情也断肠。今古利名忙。谁信长安道路长。昔日去家年正少，还乡。故国惊嗟两鬓霜。
南乡子·南北短长亭
作者：刘秉忠
朝代：元

南北短长亭，行路无情客有情。年去年来鞍马上，何成！短鬓垂垂雪几茎。
孤舍一檠灯，夜夜看书夜夜明。窗外几竿君子竹，凄清，时作西风散雨声。
南吕·干荷叶
作者：刘秉忠
朝代：元
体裁：曲

干荷叶，色苍苍，老柄风摇荡，减了清香。越添黄。都因昨夜一场霜，寂寞在秋江上。
南高峰，北高峰，惨淡烟霞洞。宋高宗，一场空。吴山依旧酒旗风，两度江南梦。
脚儿尖，手儿纤，云髻梳儿露半边。脸儿甜，话儿粘。更宜烦恼更宜忺，直恁风流倩。
卜算子
作者：刘秉忠
朝代：元

晓角才初弄。惊觉幽人梦。珠压花梢的的圆，春露昨宵重。小鼎香浮动。闲把新诗诵。坐客同尝碧月团，擘破双飞凤。
双调·蟾宫曲
作者：刘秉忠
朝代：元

盼和风春雨如膏，花发南枝，北岸冰销。
夭桃似火，杨柳如烟，穰穰桑条。
初出谷黄莺弄巧，乍衔泥燕子寻巢。
宴赏东郊，杜甫游春，散诞逍遥。
炎天地热如烧，散发披襟，纨扇轻摇。
积雪敲冰，沉李浮瓜，不用百尺楼高。
避暑凉亭静扫，树阴稠绿波池沼。
流水溪桥，右军观鹅，散诞逍遥。
梧桐一叶初凋，菊绽东篱，佳节登高。
金风飒飒，寒雁呀呀，促织叨叨。
满目黄花衰草，一川红叶飘飘。
秋景萧萧，赏菊陶潜，散诞逍遥。
朔风瑞雪飘飘，暖阁红炉，酒泛羊羔。
如飞柳絮，似舞胡蝶，乱剪鹅毛。
银砌就楼台殿阁，粉妆成野外荒郊。
冬景寂寥，浩然踏雪，散诞逍遥。
中国诗歌库中华诗库中国诗典中国诗人中国诗坛首页，{Connection=[close]，Content-Type=[text/html;charset=gb2312]，Last-Modified=[Thu，12Apr201807:09:17GMT]，Accept-Ranges=[bytes]，Vary=[Accept-Encoding]，Date=[Sun，29Sep201904:38:49GMT]，Server=[LiteSpeed]，Alt-Svc=[quic=":443";ma=2592000;v="39，43，46"，h3-22=":443";ma=2592000]}>。
城西游
作者：刘秉忠
朝代：元

昨朝信马凤城西，鞭约垂杨过小堤。春色满园花胜锦，黄鹂只拣好枝啼。
太常引
作者：刘秉忠
朝代：元

桃花流水鳜鱼肥。青箬笠，绿蓑衣。风雨不须归。管甚做、人间是非。两肩云衲，一枝筇杖，尽日可忘机。之子欲何为。归去来、山猿怪迟。
太常引·桃花流水鳜鱼肥
作者：刘秉忠
朝代：元

桃花流水鳜鱼肥。青＊笠，绿蓑衣。风雨不须归。管甚做、人间是非。两肩云衲，一枝筇杖，尽日可忘机。之子欲何为。归去来、山猿怪迟。
太常引·武候
作者：刘秉忠
朝代：元

至人视有一如无。见义处，便相扶。三顾出茅庐。莫不是、先生有图。拯危当世，觉民斯道，佩玉已心枯。遗恨失吞吴。真个是、男儿丈夫。
太常引·衲衣藤杖是吾缘
作者：刘秉忠
朝代：元

衲衣藤杖是吾缘。好归去，旧林泉。富贵任争先。总不较、诸公著鞭。雁飞汾水，鹤归华表，人事又千年。沧海变桑田。谁知有、壶中洞天。
太常引·长安三唱晓鸡声
作者：刘秉忠
朝代：元

长安三唱晓鸡声。谁不被，利名惊。搅镜照星星。都老却、当年后生。山林苍翠，江湖烟景，归去没人争。休望濯尘缨。几时得、沧浪水清。
太常引·青山憔悴锁寒云
作者：刘秉忠
朝代：元
体裁：词

青山憔悴锁寒云。站路上，最伤神。破帽鬓沾尘。更谁是、阳关故人。颓波世道，浮云交态，一日一番新。无地觅松筠。看青草、红芳斗春。
太常引·鲁仲连
作者：刘秉忠
朝代：元

当时六国怯强秦。使群策，日纷纷。谈笑却三军。算自古、谁如此君。一心忠义，满怀冰雪，功就便抽身。富贵若浮云。本是个、江湖散人。
好事近
作者：刘秉忠
朝代：元
体裁：词

桃李尽飘零，风雨更休怀恶。细把牡丹遮护，怕因循吹落。平芜望断更青山，楼外数峰削。野鸟不知归处，把行云随著。
好事近
作者：刘秉忠
朝代：元

酒醒梦回时，小鼎串烟初灭。留得瘦梅疏竹，弄窗间素月。起来幽绪转清幽，幽处更难说。一曲竹枝歌罢，满襟怀冰雪。
好事近·桃李尽飘零
作者：刘秉忠
朝代：元

桃李尽飘零，风雨更休怀恶。细把牡丹遮护，怕因循吹落。平芜望断更青山，楼外数峰削。野鸟不知归处，把行云随着。
宋义甫弹秋风
作者：刘秉忠
朝代：元

穹庐悄悄夜漫漫，午醉醒来坐席寒。富贵有媒皆豹变，功名无分独璃蟠。子陵实愧三公爵，靖节非轻一县官。高捲毡帘对明月，秋风一曲入琴弹。
客兴
作者：刘秉忠
朝代：元

关河牢落别离中，到处题诗记转蓬。啼鸟不知春是客，落花还逐水流东。云开千里远山碧，楼映半溪残照红。雌蝶雄蜂不同类，双双相趁舞回风。
客馆
作者：刘秉忠
朝代：元

客馆萧条动客情，飞萤个个傍窗明。楼头鼓角风吹断，漏下银壶第一声。
宫中曲
作者：刘秉忠
朝代：元

帘捲东风户半开，閒庭烟锁绿纹苔。海棠花上黄昏月，曾照金鸾几度来。
宿中山乾明寺
作者：刘秉忠
朝代：元

客散关门厌事哗，炉香满屋卧烟霞。人辞故里凡三载，僧到伽蓝自一家。梦破小窗浮月色，漏残寒角奏梅花。天明又上滹阳道，鸳水归程渐有涯。
寄友人
作者：刘秉忠
朝代：元

悠悠离阔感中年，我辈情钟岂不然。好景与时浑易过，可人和月只难圆。五更残梦鸡声里，千里归心雁影前。漠北云南空浪走，今春又负杏花天。
寄张平章仲一
作者：刘秉忠
朝代：元

春光满眼酒盈尊，难得同观易见分。秋气著人凉似水，晚山和我淡如云。清歌月影檐头转，残梦钟声枕上闻。玄鸟欲归黄鸟断，诗哦伐木正思君。
小溪
作者：刘秉忠
朝代：元

小溪流水碧如油，终日忘机羡白鸥。两岸桃花春色里，可能容个钓鱼舟。
小重山
作者：刘秉忠
朝代：元

一片残阳树上明。百禽争啅噪、雨初晴。西风鸿雁落沙汀。归舟远，渔笛两三声。烟草逐人行。前山青未了、后山横。山川人物斗峥嵘。黄尘路，鞍马笑平生。
小重山
作者：刘秉忠
朝代：元
体裁：词

云去风来雨乍晴。断烟分远树、夕阳明。夕阳无处雁斜横。山重叠，山外更入行。千古短长亭。别离浑是苦、奈西征。欲凭双鲤寄幽情。东流水，几日到襄城。
小重山·云去风来雨乍晴
作者：刘秉忠
朝代：元

云去风来雨乍晴。断烟分远树、夕阳明。夕阳无处雁斜横。山重叠，山外更入行。千古短长亭。别离浑是苦、柰西征。欲凭双鲤寄幽情。东流水，几日到襄城。
小重山·晓起清愁酒盎空
作者：刘秉忠
朝代：元

晓起清愁酒盎空。清愁缘底事、别离中。登临无地与君同。青山色，山外更重重。落尽海棠红。蔷薇新破萼、露华浓。牡丹芳信一帘风。寻幽梦，曾到小园东。
小重山·漠北云南路九千
作者：刘秉忠
朝代：元

漠北云南路九千。旧年鞍马上、又新年。玉梅寂寞老江边。东风软，杨柳得春先。斜月照吟鞭。可人难似月、缺还圆。桃花流水杏花天。欢娱地，谁斗酒尊前。
小重山·诗酒休惊误一生
作者：刘秉忠
朝代：元

诗酒休惊误一生。黄尘南北路、几功名。枝头乌鹊梦频惊。西州月，夜夜照人明。枕上数寒更。西风残漏滴、两三声。客中新感故园情。音书断，天晓雁孤鸣。
尝云芝茶
作者：刘秉忠
朝代：元

铁色皴皮带老霜，含英咀美入诗肠。舌根未得天真味，鼻观先通圣妙香。海上精华难品第，江南草木属寻常。待将肤凑浸微汗，毛骨生风六月凉。
岭北道中
作者：刘秉忠
朝代：元

雨霁轻烟锁翠岚，五更残月照征骖。王戈定指何方去，天意仍教我辈参。霸气堂堂在西北，长庚朗朗照东南。江山如旧年年换，谁把功名入笑谈？
干荷叶
作者：刘秉忠
朝代：元
体裁：曲

南高峰。北高峰。惨淡烟霞洞。宋高宗。一场空。吴山依旧酒旗风。两度江南梦。
干荷叶
作者：刘秉忠
朝代：元

干荷叶，色苍苍，老柄风摇荡，减了清香。越添黄。都因昨夜一场霜，寂寞在秋江上。
征西回
作者：刘秉忠
朝代：元

春回三月过西州，芳草青青不断头。多少冻溪凝住水，尽随归客向东流。
忆秦娥
作者：刘秉忠
朝代：元

斜阳暮。西风落叶关山路。关山路。归鸿巢燕，笑人来去。我歌一曲君听取。人生聚散如今古。如今古。湘江秋水，渭川春树。
忆秦娥
作者：刘秉忠
朝代：元

杯休侧。为君送别城南陌。城南陌。茸茸芳草，万家春色。阳关一曲愁肠结。吟鞭斜袅黄昏月。黄昏月。长安古道，洛阳游客。
忆秦娥
作者：刘秉忠
朝代：元

调羹手。残枝莫折离亭柳。离亭柳。年年春尽，为谁消瘦。海棠过雨愁红皱。行人驻马空搔首。空搔首。秦楼花月，凤城歌酒。
新开牡丹
作者：刘秉忠
朝代：元

四月新来三月还，一春光景镜中看。东风也逐情浓处，吹落桃花放牡丹。
春始来
作者：刘秉忠
朝代：元

三月南州草木长，落花飞絮满池塘。东君也惜天涯客，尽放春光过界墙。
春日效宫体
作者：刘秉忠
朝代：元

雨洗芳尘绝点埃，桃花零落海棠开。沈香亭小围红树，太液池清映绿苔。夜月也曾悬汉殿，朝云何只在阳台。六宫帘捲东风软，一派仙音翠辇来。
春晓
作者：刘秉忠
朝代：元

海棠微露湿胭脂，杨柳轻风弄碧丝。一片春光都是恨，佳人睡起倚楼时。
春深
作者：刘秉忠
朝代：元

新染蔷薇一扑黄，梨花乱舞白霓裳。凭谁收拾春风去，催发酴醾满架香。
晚游
作者：刘秉忠
朝代：元

山水清佳自在游，利名莫莫复休休。瘦筇此日真忘世，长笛何人效倚楼？鸦落点成千树墨，雁飞横绝一天秋。归来小院松梢上，新月低斜玉一钩。
晴望
作者：刘秉忠
朝代：元

楼头凝眺倚晴晖，山势长看水附堤。燕子双双衔不遍，凤凰城里落花泥。
暮春
作者：刘秉忠
朝代：元

百花眼底乱飘零，绿满池塘草又生。绝色海棠春也妒，况他风雨本无情。
有怀遂长老四首
作者：刘秉忠
朝代：元

雨过幽庭长绿苔，东风时为扫尘埃。无人曾见春来处，门外桃花只自开。山叠崔嵬水渺茫，故人万里未相忘。飘零更惜天边雁，独驾秋风不入行。孤城寒角噎南楼，黄叶关山过雁秋。忆起滹沱相别处，一窗风雨梦西州。堂上笙歌醉耳红，牡丹香散一帘风。谢家鹦鹉金笼里，笑杀池边绿继翁。
有怀遂长老四首·其一
作者：刘秉忠
朝代：元

雨过幽庭长绿苔，东风时为扫尘埃。无人曾见春来处，门外桃花只自开。
有怀遂长老四首·其三
作者：刘秉忠
朝代：元

孤城寒角噎南楼，黄叶关山过雁秋。忆起滹沱相别处，一窗风雨梦西州。
有怀遂长老四首·其二
作者：刘秉忠
朝代：元

山叠崔嵬水渺茫，故人万里未相忘。飘零更惜天边雁，独驾秋风不入行。
有怀遂长老四首·其四
作者：刘秉忠
朝代：元

堂上笙歌醉耳红，牡丹香散一帘风。谢家鹦鹉金笼里，笑杀池边绿继翁。
望月婆罗门引
作者：刘秉忠
朝代：元

午眠正美，觉来风雨满红楼。卷帘情思悠悠。望断碧波烟渚，苹蓼不胜秋。但冥冥天际，难识归舟。大夫骨朽。算空把，汨罗投。谁辨浊泾清渭，一任东流。而今不醉，苦一日醒醒一日愁。薄薄酒、且放眉头。
望月婆罗门引
作者：刘秉忠
朝代：元

年来懒看，古今文字纸千张。酒中悟得天常。闲杀阶前好月，不肯照西厢。任昏昏一醉，石枕藤床。名途利场。物与我，两相望。目断霜天鸿雁，沙漠牛羊。一庭秋草，教粉蝶黄峰自任忙。花老也、尚有余香。
望月婆罗门引
作者：刘秉忠
朝代：元
体裁：词

年来懒看，古今文字纸千张。酒中悟得天常。闲杀阶前好月，不肯照西厢。任昏昏一醉，石枕藤床。名途利场。物与我，两相望。目断霜天鸿雁，沙漠牛羊。一庭秋草，教粉蝶黄峰自任忙。花老也、尚有馀香。
朝中措·书怀
作者：刘秉忠
朝代：元

布衣蓝缕曳无裾。十载苦看书。别有照人光彩，骊龙吐出明珠。天人学业，风云气象，可困泥涂。随着传岩霖雨，大家济润焦枯。
朝中措·赋赠章仲一
作者：刘秉忠
朝代：元

衣冠零落暮春花。飘卷满天涯。好把中原麟凤，网来祥瑞皇家。白云丹嶂，青泉绿树，几换年华。认取随时达节，莫教系定匏瓜。
朝中措·赋赠章仲一
作者：刘秉忠
朝代：元
体裁：词

衣冠零落暮春花。飘捲满天涯。好把中原麟凤，网来祥瑞皇家。白云丹嶂，青泉绿树，几换年华。认取随时达节，莫教系定匏瓜。
木兰花慢
作者：刘秉忠
朝代：元
体裁：词

到闲人闲处，更何必，问穷通。但遣兴哦诗，洗心观易，散步携筇。浮云不堪攀慕，看长空、澹澹没孤鸿。今古渔樵话里，江山水墨图中。千年事业一朝空。春梦晓闻钟。得史笔标名，云台画像，多少成功。归来富春山下，笑狂奴、何事傲三公。尘事休随夜雨，扁舟好待秋风。
木兰花慢
作者：刘秉忠
朝代：元

既天生万物，自随分，有安排。看鸑鷟云霄，骅骝道路，斥鴳蒿莱。东君更相料理，著春风、吹处百花开。战马频投北望，宾鸿又自南来。紫垣星月隔尘埃。千载拆中台。叹麟出非时，风归何日，草满金台。江山阅人多矣，计古来、英物总沉埋。镜里不堪看鬓，尊前且好开怀。
木兰花慢·到闲人闲处
作者：刘秉忠
朝代：元

到闲人闲处，更何必，问穷通。但遣兴哦诗，洗心观易，散步携筇。浮云不堪攀慕，看长空、淡淡没孤鸿。今古渔樵话里，江山水墨图中。千年事业一朝空。春梦晓闻钟。得史笔标名，云台画像，多少成功。归来富春山下，笑狂奴、何事傲三公。尘事休随夜雨，扁舟好待秋风。
木兰花慢·混一后赋
作者：刘秉忠
朝代：元

望乾坤浩荡，曾际会，好风云。想汉鼎初成，唐基始建，生物如春。东风吹遍原野，但无言、红绿自纷纷。花月流连醉客，江山憔悴醒人。龙蛇一屈一还伸。未信丧斯文。复上古淳风，先王大典，不贵经纶。天君几时挥手，倒银河、直下洗嚣尘。鼓舞五华鸑鷟，讴歌一角麒麟。
木兰花慢·笑平生活计
作者：刘秉忠
朝代：元

笑平生活计，渺浮海，一虚舟。任紫塞风沙，鸟蛮瘴雾，即处林丘。天地几番朝暮，问夕阳、无语水东流。白首王家年少，梦魂正绕扬州。凤城歌舞酒家楼。肯管世闲愁。奈麋鹿疏情，烟霞痼疾，难与同游。桃花为春憔悴，念刘郎、双鬓也成秋。旧事十年夜雨，不堪重到心头。
桃源忆故人
作者：刘秉忠
朝代：元

桃花乱落如红雨。闪下西城碧树。寂寞琐窗朱户。最是春深处。一尊酒尽青山暮。楼外轻云犹渡。远水悠悠下住。流得年光去。
桃源忆故人
作者：刘秉忠
朝代：元
体裁：词

桃花乱落如红雨。闪下西城碧树。寂寞琐窗朱户。最是春深处。一樽酒尽青山暮。楼外轻云犹度。远水悠悠下住。流得年光去。
桃花曲
作者：刘秉忠
朝代：元

一川芳景，一壶春酒，一襟幽绪。今朝好天色，又无风无雨。水满清溪花满树。有闲鸥、伴人来去。行云望逾远，更青山无数。
桃花曲
作者：刘秉忠
朝代：元

茸茸芳草，漫漫长路，匆匆行李。佳人在何许，渺云山千里。莫惜千金沽一醉。道刘郎、不宜憔悴。春归寂寞语，恨桃花流水。
桃花曲
作者：刘秉忠
朝代：元
体裁：词

茸茸芳草，漫漫长路，匆匆行李。佳人在何许，眇云山千里。莫惜千金沽一醉。道刘郎、不宜憔悴。春归寂寞语，恨桃花流水。
桃花曲
作者：刘秉忠
朝代：元

青山千里，沧波千里，白云千里。行程问行客，更无穷山水。青史功名都半纸。念刘郎、鬓先如此。桃源觅无路，对溪花红紫。
楼上
作者：刘秉忠
朝代：元

睡起重持金曲卮，要凭芳酒缓离思。醉魂屡作还山梦，吟兴多因寄友诗。千里波光风定后，一楼山色雨晴时。碧云望断佳人远，投树栖鸦已满枝。
永遇乐
作者：刘秉忠
朝代：元

山谷家风，萧闲情味，只君能识。会友论文，哦诗遣兴，此乐谁消得。壶中天地，目前今古，今日还明日。似南华蝶梦醒来，秋雨数声残滴。诗书有味，功名应小，云散碧空幽寂。北海洪尊，南山佳气，清赏今犹昔。一天明月，几行征鹰，楼上有人横笛。想醉中、八表神游，不劳凤翼。
永遇乐
作者：刘秉忠
朝代：元
体裁：词

山谷家风，萧闲情味，只君能识。会友论文，哦诗遣兴，此乐谁消得。壶中天地，目前今古，今日还明日。似南华蝶梦醒来，秋雨数声残滴。诗书有味，功名应小，云散碧空幽寂。北海洪樽，南山佳气，清赏今犹昔。一天明月，几行征鹰，楼上有人横笛。想醉中、八表神游，不劳凤翼。
永遇乐·山谷家风
作者：刘秉忠
朝代：元

山谷家风，萧原作潇，据抄本改闲情味，只君能识。会友论文，哦诗遣兴，此乐谁消得。壶中天地，目前今古，今日还明日。似南华蝶梦醒来，秋雨数声残滴。诗书有味，功名应小，云散碧空幽寂。北海洪尊，南山佳气，清赏今犹昔。一天明月，几行征鹰，楼上有人横笛。想醉中、八表神游，不劳凤翼。
江上寄别
作者：刘秉忠
朝代：元

军中无酒慰飘零，辜负沙头双玉瓶。鞍马几年南北路，关河千古短长亭。好风到枕客愁破，残月入帘归梦醒。梦断故山人不见，晓来江上数峰青。
江城子
作者：刘秉忠
朝代：元
体裁：词

平生行止懒编排。住蒿莱。走尘埃。社燕秋鸿，年去复年来。看尽好花春睡稳，红兴紫，任他开。紫微天上列三台。问英才。几沈埋。沧海遗珠，当著在鸾台。兴世浮沈惟酒可，如有酒，且开怀。
江城子
作者：刘秉忠
朝代：元

平生行止懒编排。住蒿莱。走尘埃。社燕秋鸿，年去复年来。看尽好花春睡稳，红兴紫，任他开。紫微天上列三台。问英才。几沉埋。沧海遗珠，当著在鸾台。兴世浮沉惟酒可，如有酒，且开怀。
江城子
作者：刘秉忠
朝代：元

松苍竹翠岁寒天。雁山前。凤城边。回首燕南，一别又三年。长爱故人心似月，人不见，月还圆。小窗寂寂锁凝烟。一灯然。一诗联。诗若灯青，孤影伴无眠。明日酒中余思在，挥醉墨，洒云笺。
江城子
作者：刘秉忠
朝代：元
体裁：词

松苍竹翠岁寒天。雁山前。凤城边。回首燕南，一别又三年。长爱故人心似月，人不见，月还圆。小窗寂寂锁凝烟。一灯然。一诗联。诗若灯青，孤影伴无眠。明日酒中馀思在，挥醉墨，洒云笺。
江城子·游琼华岛
作者：刘秉忠
朝代：元

琼华昔日贺新成。与苍生。乐升平。西望长山，东顾限沧溟。翠辇不来人换生，天上月，自虚盈。树分残照水边明。雨初晴。气还清。醉却兴亡，惟有酒多情。收取晋人腮上泪，千载后，几新亭。
江月晃重山
作者：刘秉忠
朝代：元

太白诗成对酒，仲宣赋就登楼。思乡怀古两悠悠。黄尘路，风雨鬓惊秋。三岛云随鹤驭，五湖月载归舟。青山西塞水东流。功名好，欢伯笑人愁。
江月晃重山
作者：刘秉忠
朝代：元

杜宇声中去住，蜗牛角上输赢。金瓯名字尽人争。秋鸿影，湖水镜般明。杨柳烟凝露重，莲花月冷风清。万年枝稳鹊休惊。邻家笛，夜夜故园情。
江月晃重山
作者：刘秉忠
朝代：元

红雨斜斜作阵，绿云碎碎成堆。武陵溪口几人迷。桃花水，流入不流回。夏日董风殿阁，秋宵宝月楼台。仙凡境界隔尘埃。青鸾客，归去又归来。
江边晚望
作者：刘秉忠
朝代：元

沙白江青落照红，沧波老树动秋风。天光与水浑相似，山面如人了不同。千古周郎馀事业，一时曹孟谩英雄。东南几许繁华地，长在元戎指画中。
江边梅树
作者：刘秉忠
朝代：元

江边缭绕惜芳丛，绝笔天真在眼中。素艳乍开珠蓓蕾，暗香微度玉玲珑。一枝倒影斜斜月，满树浮光细细风。明日行经山下路，几回特地驻青骢。
洞仙歌
作者：刘秉忠
朝代：元

仓陈五斗，价重珠斛。陶令家贫苦无畜。倦折腰闾里，弃印归来，门外柳、春至无言自绿。山明水秀，清胜宜茅屋。二顷田园一生足。乐琴书雅意，无个事，卧看北窗松竹。忽清风、吹梦破鸿荒，爱满院秋香，数业黄菊。
浣溪沙
作者：刘秉忠
朝代：元

桃李无言一径深。客愁春恨莫相寻。看花酌酒且开襟。白雪浩歌真快意，朱弦未绝有知音。月明千里故人心。
清平乐
作者：刘秉忠
朝代：元

夜来霜重。帘外寒风劲。横笛楼头才一弄。惊破绿窗幽梦。起来情绪如何。开门月色犹多。照我如常如画，更谁能似姮娥。
清平乐
作者：刘秉忠
朝代：元

月明风劲。花弄窗间影。一夜玉壶秋水冷。梧叶乍凋金井。世间日月如梭。人生会少离多。篱畔黄花开尽，相逢不醉如何。
清平乐
作者：刘秉忠
朝代：元

渔舟横渡。云淡西山暮。岸草汀花谁作主。狼籍一江秋雨。随身箬笠蓑衣。斜风细雨休归。自任飞来飞去，伴他鸥鹭忘机。
清平乐·彩云盘结
作者：刘秉忠
朝代：元

彩云盘结。何处歌声噎。歌罢彩云归绛阙。掉下阶前明月。月华千古分明。照人一似无情。不道天涯离客，梦回愁对三更。
清明后一日过怀来
作者：刘秉忠
朝代：元

居庸春色限燕台，山杏凝寒花未开。驿马萧萧云日晚，一川风雨过怀来。
溪上
作者：刘秉忠
朝代：元

芦花远映钓舟行，渔笛时闻三两声。一阵西风吹雨散，夕阳还在水边明。
点绛唇·十载风霜
作者：刘秉忠
朝代：元

十载风霜，玉关紫塞都游遍。驿途方远。夜雨留孤馆。灯火青荧，莫把吴钩看。歌声软。酒斟宜浅。三盏清愁散。
点绛唇·古寺萧条
作者：刘秉忠
朝代：元

古寺萧条，十年再到经行路。旧题新句。总是关心处。睡起西轩，转觉添幽趣。斜阳暮。淡烟疏雨。湿遍山前树。
点绛唇·天上春来
作者：刘秉忠
朝代：元

天上春来，满前芳草迷归路。楚山湘浦。朝暮谁云雨。凤吹初听，认是吹箫侣。刘郎去。碧桃千树。世外无寻处。
点绛唇·客梦初惊
作者：刘秉忠
朝代：元

客梦初惊，雪晴风冷千山晓。塞烟沙草。又上邮亭道。石窟萝龛，为我君应扫。何时到。放怀吟啸。相伴山间老。
点绛唇·寂寂珠帘
作者：刘秉忠
朝代：元
体裁：词

寂寂珠帘，凤楼人去箫声住。断肠诗句。彩笔无题处。花褪残红，绿满西城树。蘅皋暮。客愁何许。梅子黄时雨。
点绛唇·恰破黄昏
作者：刘秉忠
朝代：元

恰破黄昏，一湾新月稍稍共。玉溪流汞。时有香浮动。别后清风，馥郁添多种。如相送。未忘珍重。已入幽人梦。
点绛唇·梅
作者：刘秉忠
朝代：元

策杖寻芳，小溪深雪前村路。暗香时度。更在清幽处。一见冰容，便有西湖趣。题新句。句成梅许。折得南枝去。
点绛唇·梨花
作者：刘秉忠
朝代：元

立尽黄昏，袜尘不到凌波处。雪香凝树。懒作阳台雨。一水相县，脉脉难为语。情何许。向人如诉。寂寞临江渚。
点绛唇·梨花
作者：刘秉忠
朝代：元

立尽黄昏，袜尘不到凌波处。雪香凝树。懒作阳台雨。一水相系，脉脉难为语。情何许。向人如诉。寂寞临江渚。
焚胜梅香
作者：刘秉忠
朝代：元

春风吹灭小檠釭，梦断炉香结翠幢。檐外杏花横素月，恰如梅影在西窗。
玉楼春
作者：刘秉忠
朝代：元

翠微掩映农家住。水满玉溪花满树。青山随我入门来，黄鸟背人穿竹去。烟霞隔断红尘路。试问功名知此趣。一壶春酒醉春风，便是太平无事处。
玉楼春
作者：刘秉忠
朝代：元

闲云不肯狂驰骋。向晚自来栖峰顶。野人无事也关门，一炷古香焚小鼎。惊鸟有恨无人省。飞去飞来明月影。夜阑万籁寂中闻，破牖透风微觉冷。
留燕
作者：刘秉忠
朝代：元

衔泥旧燕垒新巢，来往如辞曲折劳。蜗舍虽微足容尔，画梁争得几多高。
睡起
作者：刘秉忠
朝代：元

连岁驱驰万里程，碧台歌舞笑争名。山中猿鹤丹心在，塞上风烟白发生。对客倦谈当世事，向人难悉未归情。雪花乱打西窗急，总似芭蕉夜雨声。
秋日途中
作者：刘秉忠
朝代：元

半纸功名满地愁，都教白了少年头。早应未拜曹参相，终不当封李广侯。曲水乱山红树晚，西风残照白云秋。归鸦一片投林去，自笑劳生未解休。
诉衷情令
作者：刘秉忠
朝代：元

山河萦带九州横。深谷几为陵。千年万年兴废，花月洛阳城。图富贵，论功名。我无能。一壶春酒，数首新诗，实诉衷情。
读遗山诗四首
作者：刘秉忠
朝代：元

剑气从教犯斗牛，百川横放海难收。九天直上无凝滞，更看银河一派流。北里笙歌劝酒杯，南邻门巷冷如灰。秋风万里方摇落，叫杀孤鸿春不回。青云高兴入冥搜，一字非工未肯休。直到雪消冰泮后，百川春水自东流。云霞闪灿动霓旌，轰磕征鼙震地声。千里折冲归指画，将坛孙子独论兵。
读遗山诗四首·其一
作者：刘秉忠
朝代：元

剑气从教犯斗牛，百川横放海难收。九天直上无凝滞，更看银河一派流。
读遗山诗四首·其三
作者：刘秉忠
朝代：元

青云高兴入冥搜，一字非工未肯休。直到雪消冰泮后，百川春水自东流。
读遗山诗四首·其二
作者：刘秉忠
朝代：元

北里笙歌劝酒杯，南邻门巷冷如灰。秋风万里方摇落，叫杀孤鸿春不回。
读遗山诗四首·其四
作者：刘秉忠
朝代：元

云霞闪灿动霓旌，轰磕征鼙震地声。千里折冲归指画，将坛孙子独论兵。
谒金门
作者：刘秉忠
朝代：元
体裁：词

春寒薄。睡起宿酲生恶。枕上家山都梦却。东风吹月落。留客定知西阁。有酒与谁同酌。别手临岐曾记握。君心真可托。
谒金门
作者：刘秉忠
朝代：元

醪虽薄。再四劝君无恶。林到面前须饮却。莺啼花未落。束置功名高阁。两日三朝留酌。绿柳来年无可握。春情凭底托。
谒金门·春寒薄
作者：刘秉忠
朝代：元

春寒薄。睡起宿酲生恶。枕上家山都梦却。东风吹月落。留客定知西阁。有酒兴谁同酌。别手临歧曾记握。君心真可托。
踏莎行
作者：刘秉忠
朝代：元

白日无停，青山有暮。功名两字将人误。褊怀先著酒浇开，放心又被书收住。一味闲情，十分幽趣。梦哦芳草池塘句。东风吹彻满城花，无人曾见春来处。
踏莎行
作者：刘秉忠
朝代：元

碧水东流，白云西去。旌旗卷尽西山雨。淡烟寒露黄昏，伤怀又是别来处。双眼增明，青山如故。故人怪我来何暮。征鼙声震五更风，梦魂惊散无踪绪。
过天井关
作者：刘秉忠
朝代：元

云冷风高天井关，太行岭上看河湾。九州占绝中原地，一堑拦回左界山。王霸分争图未捲，英雄鏖战血犹殷。华阳春草年年绿，汗马南来不放闲。树锁苍烟白鸟鸣，春风花满凤凰城。无才难料人间事，有酒何求纸上名。分别是非谁得正？摩挲今古自宜平。闲愁枉压眉头重，且放襟怀伴曲生。青楼歌舞碧城春，王谢风流日斗新。洛下残花犹殢客，璠间馀酒也狂人。无田易佩苏秦印，有扇难遮庾亮尘。白昼锦衣多睥睨，一廛何处不安贫。三冬蛰物听雷惊，二月馀寒尚旅亭。春色未归桃李树，剑光空射斗牛星。待船客子思同济，酤酒人家竟独醒。一曲沧浪洗烟雨，汩罗江上楚山青。东君号令忽传新，一点阳和处处匀。白玉花残梅过腊，黄金条嫩柳回春。雁离湘浦独淹客，莺啭皇州已可人。睡杀海棠吹不醒，风前桃李看精神。
过天井关·其一
作者：刘秉忠
朝代：元

云冷风高天井关，太行岭上看河湾。九州占绝中原地，一堑拦回左界山。王霸分争图未捲，英雄鏖战血犹殷。华阳春草年年绿，汗马南来不放闲。
过天井关·其三
作者：刘秉忠
朝代：元

青楼歌舞碧城春，王谢风流日斗新。洛下残花犹殢客，璠间馀酒也狂人。无田易佩苏秦印，有扇难遮庾亮尘。白昼锦衣多睥睨，一廛何处不安贫。
过天井关·其二
作者：刘秉忠
朝代：元

树锁苍烟白鸟鸣，春风花满凤凰城。无才难料人间事，有酒何求纸上名。分别是非谁得正？摩挲今古自宜平。闲愁枉压眉头重，且放襟怀伴曲生。
过天井关·其五
作者：刘秉忠
朝代：元

东君号令忽传新，一点阳和处处匀。白玉花残梅过腊，黄金条嫩柳回春。雁离湘浦独淹客，莺啭皇州已可人。睡杀海棠吹不醒，风前桃李看精神。
过天井关·其四
作者：刘秉忠
朝代：元

三冬蛰物听雷惊，二月馀寒尚旅亭。春色未归桃李树，剑光空射斗牛星。待船客子思同济，酤酒人家竟独醒。一曲沧浪洗烟雨，汩罗江上楚山青。
过居庸关
作者：刘秉忠
朝代：元

车箱来往若流泉，绝壁巉嵓倚翠烟。限破中州四十里，凿开大路几千年。函关不谓平如地，蜀道无知险似天。万里挥鞭犹咫尺，谁能掌上保幽燕？
过玲珑山
作者：刘秉忠
朝代：元

世外徒闻说洞天，桃源迷路再无缘。摩青磈磊谁能凿？绣白玲珑自可穿。别有一壶藏日月，正看万窍吐云烟。劳生得遇崆峒客，炼诀还丹问隐仙。
过界墙
作者：刘秉忠
朝代：元

地老天荒雪亦苍，车声轧轧转羊肠。短衣蓬鬓沙陀路，一岁三番过界墙。
远别离
作者：刘秉忠
朝代：元

霜落江寒鸣雁稀，倚楼人定怨归迟。笛声唤起山头月，飞上青天照别离。
閒书
作者：刘秉忠
朝代：元

千里家山入寸眸，碧天无际月横钩。书成得得秋风夜，一线微鸿独倚楼。
雨过登楼
作者：刘秉忠
朝代：元

锦里春光晓望中，雨馀花润草蒙茸。青山尚在浮烟里，楼上分明见几峰。
风流子
作者：刘秉忠
朝代：元
体裁：词

书帙省淹留，人间事，一笑不须愁。红日半窗，梦随胡蝶，碧云千里，归骤骅骝。酒杯里、功名浑琐琐，今古两悠悠。汉代典刑，萧曹画一，晋朝人物，王谢风流。冠盖照神州。春风弄丝竹，胜处追游。诗兴笔摇牙管，字字银钩。遇美景良辰，寻芳上苑，赏心乐事，取醉南楼。好在五湖烟浪，谁识归舟。
风流子
作者：刘秉忠
朝代：元

书帙省淹留，人间事，一笑不须愁。红日半窗，梦随蝴蝶，碧云千里，归骤骅骝。酒杯里、功名浑琐琐，今古两悠悠。汉代典刑，萧曹画一，晋朝人物，王谢风流。冠盖照神州。春风弄丝竹，胜处追游。诗兴笔摇牙管，字字银钩。遇美景良辰，寻芳上苑，赏心乐事，取醉南楼。好在五湖烟浪，谁识归舟。
驼车行
作者：刘秉忠
朝代：元

驼顶丁当响巨铃，万车轧轧一齐鸣。当年不离沙陀地，辗断金原鼓笛声。
鹧鸪天
作者：刘秉忠
朝代：元

垂柳风边拂万丝。春光照眼惜花枝。凤城好景谁来赏，忙杀悠悠世上儿。歌近耳，酒盈卮。十分劝饮欲推辞。人生休听渔家曲，一日风波十二时。
鹧鸪天
作者：刘秉忠
朝代：元

柳映清溪漾玉流。火榴开罢芰荷秋。一声鱼笛烟波上，宜著蓑翁泛小舟。红蓼岸，白蘋洲。闲鸥闲鹭更优游。斜阳影里山偏好，独倚兰阑懒下楼。
鹧鸪天
作者：刘秉忠
朝代：元

残月低檐挂玉钩。东风帘幕思如秋。梦魂不被杨花搅，池面还添翠压稠。红叱拨，翠骅骝。青山隐隐水悠悠。行人更在青山外，不许朝朝不上楼。
鹧鸪天
作者：刘秉忠
朝代：元

水满青溪月满楼。客怀须赖酒消愁。风回玉宇三更夜，露滴金茎八月秋。情脉脉，思悠悠。星河织女隔牵牛。乘槎欲把仙乡问，也似浮生有白头。
鹧鸪天
作者：刘秉忠
朝代：元
体裁：词

清夜哦诗对月明。诗魂偏向月边清。欲成小梦还惊破，无奈洋河聒枕声。红日晓，碧天晴。风沙扑面过鸡鸣。漯阳川里鱼龙混，四海青山拱一城。
鹧鸪天
作者：刘秉忠
朝代：元

清夜哦诗对月明。诗魂偏向月边清。欲成小梦还惊破，无柰洋河聒枕声。红日晓，碧天晴。风沙扑面过鸡鸣。漯阳川里鱼龙混，四海青山拱一城。
鹧鸪天
作者：刘秉忠
朝代：元

花满尊前酒满卮。不开笑口是痴儿。山林钟鼎都休问，且听双蛾合一词。春烂处，夜晴时。玉壶香袅冷胭脂。海棠影转梧桐月，吟到梨花第一枝。
鹧鸪天
作者：刘秉忠
朝代：元
体裁：词

花满樽前酒满卮。不开笑口是痴儿。山林钟鼎都休问，且听双蛾合一词。春烂处，夜晴时。玉壶香袅冷胭脂。海棠影转梧桐月，吟到梨花第一枝。
鹧鸪天·酒
作者：刘秉忠
朝代：元

酒酌花开对月明。醒中醉了醉中醒。无花无酒仍无月，愁杀耽诗杜少陵。三品贵，一时名。众人争处不须争。流行坎止何忧喜，笑泣穿途阮步兵。
黄河
作者：刘秉忠
朝代：元

万仞昆崙顶上头，颓然委□下林丘。九随地势曲千里，一返天源经百州。积石西边才北转，太行南下已东流。□匀一线穿沧海，直接银河浸斗牛。
白云楼
作者：刘秉恕
朝代：元

旌旗袅袅入随州，江涨祥烟散复收。黄耳不来家信远，西风肠断白云楼。
书灯
作者：刘立雪
朝代：元
体裁：古风

一点兰膏数寸心，小窗伴我夜沉沉。煖分青焰藜烟细，喜动红光花意深。洞见苦心归典策，照残幽梦入寒衾。他时富贵不相弃，移上长檠伴醉吟。玉楼夜费烛荧荧，秪得眼前歌舞明。照破三千年外事，书生元不用长檠。
寄朱约山
作者：刘立雪
朝代：元
体裁：七言律诗

岁晚江空烟水寒，风林叶落楚天宽。若无雁足书难寄，作尽鸢声吟未安。晋帖临成思入石，离骚读罢拟栽兰。老来绝被梅花恼，后会君应笑我孱。
梅·其一
作者：刘立雪
朝代：元
体裁：七言律诗

休说逋仙两句工，冰瓯涤笔别形容。清标骚客风前立，素面仙姝月下逢。山店霜寒香扑马，溪桥水浅影如龙。一寒尽是寒凝结，金鼎无盐味更浓。
梅·其三
作者：刘立雪
朝代：元
体裁：七言律诗

除香除影赋梅花，方许诗中擅作家。怕俗似嫌羔作酒，高人颇称雪煎茶。参横屋角霜初下，人倚阑于月欲斜。夜冷玉肌愁入骨，金壶移入伴窗纱。
梅·其二
作者：刘立雪
朝代：元
体裁：七言律诗

破荒五雪粲烟村，倚竹无言独断魂。三弄直须琴对越，一寒安用酒温存。家风巢许堪同社，心事夷齐可共论。应出缤纷几红紫，一枝开处自乾坤。
梅·其四
作者：刘立雪
朝代：元
体裁：七言律诗

天花夜半落溪傍，傍有狞然为取将。擎爪仰空呈洁白，掀髯倒地觅昏黄。脩鳞月下霜同色，败甲风前雪有香。欲起补之图影看，生愁飞入水中藏。
登黄鹤楼
作者：刘立雪
朝代：元
体裁：古风

西风吹我登黄鹤，白云半在栏杆角。题诗不见旧时人，惟见青山俯城郭。萋萋芳草鹦鹉洲，江水滚滚来无休。岁月俯仰成春秋，古人今人无限愁。
题醉月亭
作者：刘立雪
朝代：元
体裁：古风

采石江头李太白，狂不柰烦宫锦窄。赤壁矶下苏东坡，一叶泛泛凌风波。当时有月井有酒，和酒和月吞入口。酒肠得月冷于冰，化作瑰辞喧宇宙。两首赋，百篇诗，千秋万古称绝奇。两翁不作归来鹤，玉宇琼楼寒漠漠。若得长江变泼酷，少住人间亦差乐。望员晦缺秋复春，古来明月今来人。我时举酒问明月，月亦团团应不得。铁如意，玉唾壶，我歌君和声呜呜。烂醉起舞嗔人抶，问影莫是李与苏，月中仙子知得无。
题静轩
作者：刘立雪
朝代：元
体裁：七言律诗

径深寂寂锁苔䄄，此地不生车马尘。梦断瑶台惟有竹，棋声花院似无人。蛛因门闭牢穿网，鹊悟枝乾自采薪。秪道乾坤大如许，不知天地又新春。
云林读书所
作者：刘绍
朝代：元
体裁：古风

层石屹青冥，悬藤施乔木。岚光杂云气，迢递起中谷。若人志肥遁，山崦宜卜筑。时闻纵经史，展卷乐幽独。琴清月当几，雨过泉漱玉。鸣鹤忽以闻，天风激林麓。因怀武夷棹，雪涨春涛绿。安得抱遗篇，从君结茅屋。
云萝山房
作者：刘绍
朝代：元
体裁：古风

䆗窱会幽谷，夤缘度回溪。长萝分杳冥，云气恒霏霏。眷此赋场藿，心和无町畦。羡尔事耕锄，敛志时息机。翠霭拂岩户，开轩延夕晖。鹤鸣闻九皋，暝色生遥圻。洗酌适吾适，怀人奏金徽。商颜岂独远，矫首歌紫芝。
具庆堂
作者：刘绍
朝代：元
体裁：古风

椿干菀寒翠，萱葩艳朝旸。东风澹微和，白发悦且康。酌酒介眉寿，斑衣映华堂。南陔式用续，繁祉宜未央。申章馀孝思，为尔增慨慷。
养浩轩
作者：刘绍
朝代：元
体裁：古风

正气塞吾体，粤余抱刚贞。所保讵不全，欿然疑惧并。卓尔配道义，私忘中自生。精衷孰可挠，以直曷不胜。嘅彼凿厥智，群邪日交萌。抚已一有怍，清明岂流行。善养著轲训，反身亦由诚。无将事业弃，百体谐天经。
华峰晴翠图为牟铭赋
作者：刘绍
朝代：元
体裁：古风

素抱白云志，未谙林壑居。关山缅河华，夙昔悲驰驱。奔峭入天府，断崖当空虚。青冥倚台高，仙掌开芙蕖。及此劳梦寐，凭轩疑画图。林峦翳青苍，赤气纷扶疏。彷佛玉女祠，霓旌曳云衢。凫舄如可借，终期陟蓬壶。
友梅轩
作者：刘绍
朝代：元
体裁：古风

哲人契嘉遁，观物怡我情。薄俗嘅污鄙，眷焉慕幽贞。咨尔异众芳，萧条向岩坰。冰霜不磨涅，岁晏恒敷荣。尚友实我志，素怀惟德馨。载瞻春阳临，百卉日以萌。岂无桃李华，轻薄未足称。投分与孤结，申章副脩名。
同陈仲宣临漳眺三台感赋
作者：刘绍
朝代：元
体裁：古风

暮雨洒平陆，浑漳飞急流。停车访遗趾，萧瑟馀烟丘。忆昔炎运否，黄星射中州。虔刘矫天威，叱咤风雷愁。构此睨霄汉，凭轩揽壮猷。蜀栈小诸葛，三江卑仲谋。歌钟绮筵开，冠盖纷夷犹。诡计弃土苴，奸图照千秋。谁怜狐媚情，总遗石氏羞。老我咏梁甫，临河思绸缪。缅怀分香悲，敢与西伯俦。鬼魅啸林虑，西陵风木飕。干戈怆物色，行役吾增忧。
哭陈助教
作者：刘绍
朝代：元
体裁：古风

沧江咽寒流，白日黯精魄。劲风摧危柯，嘅念我心识。忆昔奉末契，论交托胸臆。脩名用斧藻，砥行藉虔饬。离居能几何，岂谓子永隔。沈绵婴宿患，千载尚窀穸。遗形嗟莫绍，陨涕伤毁璧。知已今则亡，吾生亦何益。
四明严氏于先茔之侧作堂祀其祖考名曰永思裔孙叙班良矩求题为赋此
作者：刘绍
朝代：元
体裁：古风

一气接吾身，人生本乎祖。游魂岁年远，丘垄翳榛莽。以兹轸余念，忾慕耿终古。邈矣九原深，昔容复何睹。幸斯敞华构，昭穆爰以叙。时祀致我思，蒸尝奠清酤。嗟嗟焄蒿意，謦欬如在户。诚至乃著存，余怀孰云侮。深基仰来德，祉锡昌厥绪。永念极沧溟，千龄绳祖武。
存诚斋
作者：刘绍
朝代：元
体裁：古风

潜鳞泳渊深，游翼摩高苍。积实塞天地，流行极昭明。寥寥太初人，一气涵混茫。成性善自持，蕴真保其臧。子观思无邪，灵府何煌煌。碧津湛华月，太宇昭天光。我愿沐咸池，乘云憩扶桑。逍遥卧松雪，暨尔歌瑶章。
孟津
作者：刘绍
朝代：元
体裁：古风

饮马临盟津，济河俟横舟。天空浪涛急，岁晏风云愁。怀古睇平皋，神州浩悠悠。忆昔誓白旄，师征遏虔刘。轩裳不期来，飞旆迷层丘。伐暴奉天吏，来苏慰民忧。至今川岳辉，尚识鹰扬秋。桓武颂日远，兴亡嘅殷周。干戈未偃息，汹汹悲洪流。
守节卷
作者：刘绍
朝代：元
体裁：古风

壹志砺诚操，岁寒心不移。归酅企前轨，粤有先民彝。忆昔结嬿婉，百年以为期。贞刚皦秋阳，造次日靡违。慨君溘先露，妾生亦何依。抚棺罄悲号，同穴分所宜。君母俨在堂，君儿且孤遗。妾死自不重，含哀奉亲慈。尔来三十年，终养义弗亏。儿长克成立，银章映中闱。足以慰所天，黄泉岂无知。板荡感周道，柏舟风已微。申章愧麟笔，于以敦浇漓。
宜阳洛南山二十里至楚家庄
作者：刘绍
朝代：元
体裁：古风

洛南多青山，走势连二室。幽林石巃嵷，谷转峰�郁。我行触奔突，登顿迷径术。冱溜发岩光，寒阴笼白日。况闻避地人，陶复相比密。丧乱各因依，偷生馀臲卼。兵戎几时已，抚事伤孱质。山空魍魉号，石裂蛇蟒出。岂复慰曩怀，行行怅如失。
寄金德进助教
作者：刘绍
朝代：元
体裁：古风

杪岁去京国，穷冬忽焉临。乔林替繁荫，虚硖馀哀音。肃肃鸿雁度，遥遥霜霰侵。抚襟谅成嘅，揆往宁继今。良友阻脩道，索居思难任。长淮捲飞涛，白日时载阴。婉嬿冀有托，孰为谐夙心。式瞻庶不鄙，炯诫期来箴。
尚友斋
作者：刘绍
朝代：元
体裁：古风

古道日辽阔，神交千载心。斋居肃遐尚，六籍穷追寻。贤圣俨生存，名言式规箴。寥寥景高行，进取期断金。勤厉我所则，匪邪吾弗任。德机恒跃如，释度诚所钦。耕野伊志大，居仁颜乐深。仰瞻冀踵武，投分徵在今。
居易轩
作者：刘绍
朝代：元
体裁：古风

履坦顺吾事，素行率彝常。艰贞矢弗替，委命容匪臧。嘅彼务捷斗，灵台昧天光。邪淫日窘步，荆棘迷康庄。守分未丧义，依仁谢雠殃。安时谅无尤，至理炳以章。机械业所耻，箪瓢乐难忘。兴文著居易，养德宜斯堂。
屺思轩
作者：刘绍
朝代：元
体裁：古风

甫晬失所恃，终天抱馀悲。羁艰属行役，感物宁不思。晨发践严霜，迢迢陟崔嵬。乡闾眇关河，无母吾焉归。忆昔在襁褓，劬劳念慈闱。成人靡由视，下土应含悽。眷此意难释，儿生亦何为。聿瞻风木号，白日无停枝。血泪骨中出，夜台杳难期。侧闻著存训，企彼诗中词。名室示旅琐，敢云忘恩慈。扬显尚有志，怀我重民彝。
怀友古诗
作者：刘绍
朝代：元
体裁：古风

怀友枉银钩，思亲虔手泽。人伦各惟尽，有子表先德。伊昔属离居，天涯意萧索。停云慨千里，洒翰寄芳墨。缱绻结遐悰，斯怀见胶漆。谁云人事异，岁月有存没。书到感人亡，悲吟徒怆恻。所欣幸天祜，文嗣馀世嫡。相见付遗言，哀哀泪横臆。彝常古攸重，鞠育恩罔极。字字起亲思，时从见颜色。珍藏贵瑜瑾，百岁矢无斁。薄俗尚可敦，濡毫著民则。
思亲图
作者：刘绍
朝代：元
体裁：古风

碧嶂拂烟树，林园翳春晖。东风吹白华，念我来何迟。忆昔去膝下，不云长别离。违欢踰岁年，惨惨焉不悲。晨发陟层丘，游云邈天涯。沾襟怆余怀，好爵焉敢縻。王事日靡盬，归心怅依依。南陔庶可续，永以存吾思。
思故斋
作者：刘绍
朝代：元
体裁：古风

至道日炳焕，灵台本无私。昭昭君子堂，棣萼时相辉。粤此尚持一，居恒敢忘思。静息冀有养，动察无自欺。蕴真含元和，微莹存天彝。觞豆日接爱，肃雍应埙篪。岂不念逸豫，于焉勉夔夔。般乐有圣训，缉熙法前规。永言相尔室，式用陈抑诗。
惜阴轩
作者：刘绍
朝代：元
体裁：古风

绩学企圣贤，勉脩力难任。飞光不我与，逝者何骎骎。念彼日孳孳，俛焉竞流阴。朝馀搴芳兰，夕揽中洲岑。春秋奄代序，少壮岂重临。迫尔郁中肠，操行明断金。东升眷初旸，西景虑载沈。常恐白发至，菁华难继今。惕励著乾象，希天圣犹钦。兴文惜居诸，允矣劳我心。
成知县东洲隐居
作者：刘绍
朝代：元
体裁：古风

海甸峙雄姿，长洲延迤逦。神飙散初旭，草树纷靃靡。若人企商皓，敛华外声利。茅屋仅数椽，安时思乐止。閒情狎鸥鸟，远近澹烟水。飞爽跂遥岑，寒声静中起。顾予束尘务，咄咄嗟未已。安得泛沧波，浩歌林壑美。
拟古·其一
作者：刘绍
朝代：元
体裁：古风

窍凿混沌死，人情迷至公。忠信有不偶，端行见途穷。嘅尔七尺躯，便娟难取容。宿秉耿介节，邪毗纷异同。大庭何辽哉，磊块烦心胸。
拟古·其七
作者：刘绍
朝代：元
体裁：古风

畴昔登燕台，南望缅江介。黄云塞中区，秋气薄恒岱。所悲霜露迫，眷此岁华改。落叶日夜飞，离兽翩翩迈。郁郁孰得言，愁思渺天外。
拟古·其三
作者：刘绍
朝代：元
体裁：古风

万物本乎心，天人理无违。中和致位育，举此臻雍熙。遥遥三五人，去我胡倏而。巧伪滋变幻，秉时蹈危机。卓矣我尼父，喟然欲居夷。
拟古·其九
作者：刘绍
朝代：元
体裁：古风

大道日昭昭，物情无所遁。圆方奠高下，布指知尺寸。天经孰能昧，挠我澄源溷。心出妖孽生，焦灼自成困。廓尔保灵台，兼山吾止艮。
拟古·其二
作者：刘绍
朝代：元
体裁：古风

天地盗万物，万物更盗之。匪盗不成功，东陵亦无时。所以巢居子，轩裳不能羁。高度跨世外，澹然守无为。桎梏有形内，但为此人嗤。
拟古·其五
作者：刘绍
朝代：元
体裁：古风

大钧运神气，万汇各有形。弱肉竟强食，曷如无厥生。吾观虎狼徒，牙爪纷纵横。麟凤世乃稀，孰云保休贞。恻尔忆善类，终悲枭獍行。
拟古·其八
作者：刘绍
朝代：元
体裁：古风

楩梓居邓林，峥嵘山谷间。中道夭斧斤，多才实为患。秦斯悲东门，园绮走商颜。綵绣非不美，为牺诚所惮。惟彼樗栎寿，浮云良可叹。
拟古·其六
作者：刘绍
朝代：元
体裁：古风

落落大宇内，古今浩无穷。人寿竟几何，孰能观厥终。万变日纷更，群行遂污隆。夷叔乃饥死，佞壬恒取容。我愿吸瑶翠，后天老崆峒。一观善恶定，康哉返淳风。
拟古·其十
作者：刘绍
朝代：元
体裁：古风

势诈溺流俗，翕张相雌雄。栈栈荆棘场，广术难我容。傲志孰薮泽，巢林仰高风。遗荣保精诚，凭化观始终。坤用了不秘，气机妙相从。守此岂云亢，宁悲吾道穷。
拟古·其四
作者：刘绍
朝代：元
体裁：古风

清商变炎候，霜露凄庭芜。岁晏行且至，微情莫能摅。独坐念远道，鸡鸣夜将徂。浮云莽空荒，游子谁与居。引领睇关塞，寸心岂云疏。
易水渡
作者：刘绍
朝代：元
体裁：古风

朝发良乡城，驱车经易水。沙鸣风飞扬，日晏云四起。登临吊荆卿，恻怆悼前轨。尚想击筑情，捐躯报知已。畏天小事大，为国资道揆。曷展匹夫雄，居焉图寸匕。燕丹事不成，秦帝当世耻。至今河流声，鸣愤犹未已。我行慕英侠，悲啸哭山鬼。死者不可生，嗟哉田光子。
晚翠堂
作者：刘绍
朝代：元
体裁：古风

敛迹抱幽贞，仰乔托高木。遥轩挹飞爽，壮节时自勖。菀兹虬龙姿，盘踞出空谷。落落千丈阴，冰霜散繁绿。孤云自栖泊，野鹤与吟宿。不逐桃李颜，飘飖古城曲。多君守中素，砥行跨流俗。坚白耻磷缁，高风企孤竹。秋涛响天末，华月照萝屋。亦欲振余衣，相从斸黄独。
曹瞒疑冢
作者：刘绍
朝代：元
体裁：古风

怀古意激昂，河山去逶迤。曹瞒世已矣，遗冢何累累。大陆昼晦晏，惊飙荡殷圻。我行倦中野，登望兴遐思。国步属艰难，委身济倾危。丈夫功业立，忠孝铭常彝。汉贼不两立，雄奸当世知。遗骸委黄壤，千载孰忍欺。我欲假六丁，伐兹使平夷。一洗狐媚耻，无将行路疑。
杂诗十首示宰献·其一
作者：刘绍
朝代：元
体裁：古风

夜中见明月，临牖御清辉。凉飙忽以起，草树声自悲。怫郁暂延伫，援琴不能挥。繁愁尚何诉，但觉双泪垂。回身入空房，零露沾我衣。离鸿亦何苦，塌翼寒相依。
杂诗十首示宰献·其七
作者：刘绍
朝代：元
体裁：古风

驱车北邙道，墓门郁累累。叹彼泉下人，冥冥即长途。松萝蔓荆棘，狐兔凌丘隅。千载不复生，荣名竟何如。人生信如寄，日月宁居诸。及时当惕厉，毋俾同丘墟。
杂诗十首示宰献·其三
作者：刘绍
朝代：元
体裁：古风

洛阳昔云盛，豪贵联华裾。甲第冠京邑，田园极膏腴。出则富车马，入将倚金舆。台舆被锦绣，声价凌三衢。一朝大运摧，荆棘铜驼居。烜赫不复见，荣枯同翳如。
杂诗十首示宰献·其九
作者：刘绍
朝代：元
体裁：古风

朔风雨寒雪，庭户飒以凄。佳人闺中处，日夕愁孤帏。良人客燕赵，岁月久不归。荣华恐难恃，会合知何期。思惟极长夜，梦想若见之。如何千秋欢，梦觉忽尔违。何能同飞鸾，去住偕君飞。引领意难释，沈思涕沾衣。鸣鸡夜将旦，恻恻谁能知。
杂诗十首示宰献·其二
作者：刘绍
朝代：元
体裁：古风

朝出北郭门，暮登西郭山。不见采薇人，倚松但何言。凉风振林薄，密云翳冈峦。凄凄鶗鴂鸣，心事如波澜。举世不尚异，酺糟岂非难。谅持独醒理，尚友三闾贤。
杂诗十首示宰献·其五
作者：刘绍
朝代：元
体裁：古风

日暮怀所思，涉江采芳泽。飘飘兰蕙花，春气满南国。如何同心人，言笑千里隔。采之不成遗，中道寘愉怿。凄风忽悲鸣，鶗鴂声恻恻。恒恐芳意摧，荣华不常得。
杂诗十首示宰献·其八
作者：刘绍
朝代：元
体裁：古风

少小事游侠，西游咸阳中。金张不蹑迹，赵李何能从。走马逸绝景，挽弧坠飞鸿。心知不称意，尚友来山东。黄尘忽以起，白日惊鸿濛。壮意竟何遂，浮生成转蓬。犹馀固穷节，不愧千夫雄。
杂诗十首示宰献·其六
作者：刘绍
朝代：元
体裁：古风

西城高崔嵬，华阁翼云起。阑干倚霄汉，户牖纳霞绮。彼姝者谁子，抱瑟中自理。一弹振林木，再响韵流水。凄清回宫商，观者馀涕泗。谁能为赏音，世乏钟期子。
杂诗十首示宰献·其十
作者：刘绍
朝代：元
体裁：古风

房星耀西极，天马产渥洼。龙媒世难得，被策来中华。伏枥器未展，忽云轭盐车。峨峨西蜀山，九折道里赊。日晏势颓迫，束刍不云加。弃掷道南谷，长鸣若咨嗟。谁能卒惠养，犹可凌风沙。
杂诗十首示宰献·其四
作者：刘绍
朝代：元
体裁：古风

飞飞南来鸟，薄暮无宿栖。衔哀迅中野，午夜声转悲。壮志困冰雪，萧条羽毛摧。乾坤岂不广，周道今无归。枳棘富罗网，泰山益巍巍。托身忍云失，失路诚不辞。
来德堂
作者：刘绍
朝代：元
体裁：古风

树栋非一寻，筑台非一尺。绵绵咏瓜瓞，长发由厚积。伟兹誇名宗，衍庆表先德。奕叶方著华，所因诚自昔。基深业从大，渊浚流以益。何善不流光，家声宜赫奕。矧伊奉尝蒸，华构先茔侧。默佑克有冯，名堂敢忘泽。析薪贵负荷，敷播冀成穑。来者尚滔滔，云仍幸无斁。
楼桑地故宅近庙
作者：刘绍
朝代：元
体裁：古风

落景被层阿，崇朝怅行迈。停骖得遗庙，瞻仰时再拜。中堂神物凭，古壁虫藓坏。龙衮尚依然，英风缅如在。因思炎祚微，四海叹横溃。斯地产斯人，含弘际光大。凄其志兴复，飞羽才敌忾。天命苟不违，曹瞒岂其对。我来千载后，感激鱼水会。乔林动灵飙，阴洞秘玄怪。尚想楼桑存，童童状车盖。时危兵革浩，往蹇昧前戒。英杰孰可期，陈词致深酹。
次韵荅秋壁
作者：刘绍
朝代：元
体裁：古风

种蕙冀连冈，采兰思满握。冰霜岁云迈，迟暮竟何托。忆彼凤与鸾，乘时思饮啄。重华世难见，高举际冥廓。揆余胡栖栖，孰与乘轩鹤。素餐谅为耻，饱食惭黍穱。俛仰视古人，托身宁不怍。郁念结芳馨，终悲随燕雀。
殷大师比干墓下
作者：刘绍
朝代：元
体裁：古风

层城带河流，坑坎延逦迤。城门一凝望，突兀孤坟峙。故老向我言，曾闻比干死。商辛昔昏戾，社稷见倾圮。直谏有斯人，龙逄事堪拟。想当批逆鳞，诚恻吐臧否。改过冀君情，捐生非为已。先王我同出，去此吾焉止。颠覆忍见之，含悽向泉里。我来属多难，感激在千祀。靖献人自谋，忠仁孰能企。摩挲仲尼书，朗咏道傍诔。玄阴黯中陵，莽苍寒吹起。他日牧野师，谁怜商鼎徙。
江风山月亭
作者：刘绍
朝代：元
体裁：古风

华月上萝壁，江风澹疏棂。金波泛遥渚，长夜秋泠泠。萧瑟瀛海思，悲歌缅云屏。无弹五十弦，恐有蛟龙听。
河南露宝寨近嵩州鸣皋地
作者：刘绍
朝代：元
体裁：古风

搏壁上层峰，乘云蹑天关。风涛鼓群有，九野何漫漫。二气无端倪，阴阳自循环。河山拱中区，万古情不刊。而我一粟微，览之意茫然。天地则疮痍，风尘暗荆蛮。连山黯巫衡，杀气回飞翰。感往岂不戚，悲来怆朱颜。
涿州
作者：刘绍
朝代：元
体裁：古风

抱介耻儇媚，离尤滋慨慷。扣阍道无由，恻恻辞帝乡。寒冬百卉腓，驱马践严霜。晨过涿鹿城，惊飙恍沙场。息徒用税驾，遐眺临空荒。群山从西来，千里横青苍。倚剑事悲咤，令人忆轩皇。蚩尤今则亡，战伐何茫茫。落日笳鼓发，连营旌旆扬。吾行竟何之，流止嗟殊方。
清化镇
作者：刘绍
朝代：元
体裁：古风

驱马出卫郊，羁离叹流冗。穷冬天雨雪，所历涉深恐。兹晨过名镇，井屋河山拱。天外见戍楼，云旗昼飞动。江淮事绵邈，关陜势奔汹。大厦孰得扶，时艰百千孔。栖幽缅龙卧，上乘惊鹤宠。行矣拂青萍，悲风鼓馀勇。
滹沱河
作者：刘绍
朝代：元
体裁：古风

夙驾违镇都，客行有前期。蓬飞岁将晏，恨恨临高岐。长河动我前，夹岸流水澌。需次向晨渡，马鸣游子悲。天寒野无人，世梗道路疑。岂无故乡怀，辛苦曷得辞。贫贱本吾分，险艰庸自持。嗟哉云台勋，千载今得知。
玄默斋
作者：刘绍
朝代：元
体裁：古风

解知居化先，葆真游物表。嗒然吾丧我，道在匪昏窅。缅观四时运，万象纷以兆。天体竟何言，神行日星皎。伟兹顺性命，灵府谢棼扰。敛华杜德机，冥踪却虚矫。羌吾导壹气，囊括中窈窕。极览邻泰初，无声契幽眇。尚欲保静专，因之寄玄要。
畸轩
作者：刘绍
朝代：元
体裁：古风

矩行守良彝，瞻睇誇特异。刚贞曷不偶，俛仰亦何悸。了观大宇内，得丧逐声利。在理已多违，同流适增秽。独醒吾未厌，直道焉不遂。酬酢谅匪难，侔天湛中虑。丘轲尝坎壈，箕颍诚足企。嘉遁叹畸人，漆园非傲吏。
登道山亭
作者：刘绍
朝代：元
体裁：古风

名藩跨炎服，崇阜极幽爽。亭台纳元气，磅礴俯深广。我来属初霁，心与孤云往。萧飒海树秋，如闻暮潮响。摩挲石阑古，挥霍霄汉上。大有本虚空，河山一溟涨。凄凉乘槎意，迢递紫霞想。浊世谁复然，临风默惆怅。
白马峰在河南西
作者：刘绍
朝代：元
体裁：古风

名山奠中区，突兀倚天半。振衣登云梯，奋志凌汗漫。攀萝出绝顶，高步跨飞翰。元气画淋漓，羲娥递昏旦。凝然嵩华敌，遐眺越江汉。联络走龙蛇，南行势无断。吾思平泉逸，况乃值纷乱。黄鹄招不来，凭崖发深叹。
皇甫志道双桂轩
作者：刘绍
朝代：元
体裁：古风

嘉树日竞爽，月华散秋林。天香下层云，圆影结繁阴。延伫中林士，徘徊尚友心。虚堂耿中夕，晤对成沈吟。自闻燕山谣，或契郤氏忱。雨露日夜滋，芳馨岁年深。希声虽寡和，终竟有知音。山人赋招隐，行且投吾簪。
真定城
作者：刘绍
朝代：元
体裁：古风

客行抵燕南，独夜车轧轧。斜月耿流光，繁星动天末。逶迤出深壁，彷佛见城阙。击柝接耳闻，哀笳向晨发。维时重围解，二镇兵祸结。吞噬徇乃私，边隅忍流血。防虞此何谓，国耻殊未雪。感此意惘然，悲歌激林樾。
磁州市
作者：刘绍
朝代：元
体裁：古风

高原黯平芜，霜重日色死。客怀增悲辛，行迈日靡靡。汾阳跨邢卫，鸡犬接闾里。隐赈富人烟，渔盐喜成市。岐亭向朝泊，接淅事薪水。贯酒慰我徒，停骖纵遐视。侧闻西州事，唇齿莫相倚。列戟满潼关，并吞讵能已。
福昌寨在宜阳西
作者：刘绍
朝代：元
体裁：古风

崤渑通宜阳，中条势联络。崭岩福昌寨，冈阜相倚薄。上平衍千亩，下瞰延清洛。丧乱设重关，哀笳间鸣柝。我行愧青岁，凭览感今昨。秋色满南云，寒声殷寥廓。苍茫嵩颍思，寂寞采芝约。孰与济时艰，含凄叹淹泊。
秋壁以诗荅友人
作者：刘绍
朝代：元
体裁：古风

夙予尚交友，雅志思德馨。孱愉谢烦鄙，粤惟君子并。投分五十载，哲人嘅晨星。念兹步前除，不见兰蕙青。卓彼傲霜露，岁寒挹孤荣。冲素谅有惬，老怀谁为倾。感之用投赠，举世无独醒。俛仰忆湘累，先猷孰为程。餐英愿同赋，庶以慰竛竮。嗟尔造化狭，壑舟岂吾情。无将陶公句，菊为制颓龄。
秋怀·其一
作者：刘绍
朝代：元
体裁：古风

竟岁寡欢绪，时閒俯东轩。秋风意萧瑟，爱此寒荣妍。晔晔浥朝露，芳馨比荃兰。餐英岂无志，值此冰霜坚。忽与念荣悴，俛焉默无言。
秋怀·其七
作者：刘绍
朝代：元
体裁：古风

夙抱尚林壑，浮荣非素谋。一命已七载，伐檀诚自羞。晨出北郭门，浩然思清秋。黄虞翳榛莽，落日驰耕丘。惟馀故乡念，慷慨兴悲讴。
秋怀·其三
作者：刘绍
朝代：元
体裁：古风

万物付定命，讵云忧贱贫。举觞问青天，孰若陶吾真。夷叔饿首阳，千载寂不闻。终古今归尽，念之独伤神。
秋怀·其九
作者：刘绍
朝代：元
体裁：古风

万象日昭著，三光自无私。古今何寥寥，人道常相夷。为善未有应，为恶殆不疑。昏昏昧灵台，惨惨诚可悲。默尔重吾感，天定人焉违。
秋怀·其二
作者：刘绍
朝代：元
体裁：古风

忽忽犬宇内，殷忧日如麻。十九不称情，有怀浩无涯。节至风物美，孤芳澹清华。辉林散愁悰，起舞西日斜。生死一夜旦，大耋奚庸嗟。
秋怀·其五
作者：刘绍
朝代：元
体裁：古风

少年厉猛志，振翮慕高翥。奄忽岁月徂，壮心无复豫。力绵气就耗，抚事日增虑。枕险莫安寐，忧虞惧前路。凄其念华发，僶俛惜驰骛。犹有丘首思，从谁叹迟暮。
秋怀·其八
作者：刘绍
朝代：元
体裁：古风

携手上濠梁，慨然忆庄周。鱼我不复辨，达生亦悠悠。但见飞鸟翔，荒烟映寒流。乌鸢啄腥腐，鸾凤声自由。感此涕无已，咄哉叹行休。
秋怀·其六
作者：刘绍
朝代：元
体裁：古风

大化日旋运，羲娥去悠悠。俛仰宇宙间，身命谁能留。迷复眚在已，不耕宁有秋。鸡鸣起为善，思与大德俦。朝露竟几何，怅然日增忧。
秋怀·其十
作者：刘绍
朝代：元
体裁：古风

全理日茫昧，人情溺其私。达生苟不然，在世复几时。秋酿比邻熟，寒华满东篱。称意且谋醉，绿鬓终成丝。
秋怀·其十一
作者：刘绍
朝代：元
体裁：古风

夜中起长叹，仰视明月辉。惊雀栖不定，吾生亦何依。弹剑拂秋莲，含悽步前墀。秋霜草华落，岁月讵我稽。感往事难复，念来情亦悲。无将契玄理，委顺斯不疑。
秋怀·其十七
作者：刘绍
朝代：元
体裁：古风

磷磷涧中石，萧萧松上雨。美人采三秀，岁晏孰华予。凄其念远道，薄暮澹延伫。秋风怆我怀，澄云日凝宇。泠然参差发，怅望大江浦。帝子不我期，中情竟何与。所嗟顷筐意，周道渺何许。遗玦谩驰思，沈忧忍终古。
秋怀·其十三
作者：刘绍
朝代：元
体裁：古风

阴阳鼓灵籥，日月如转丸。窅窅神化运，谁能测其端。春旸美万物，秋露凄以寒。乘时变荣悴，天道终何言。
秋怀·其十二
作者：刘绍
朝代：元
体裁：古风

揽涕以伫拟，邈然怀太初。洪荒不可模，朴散今何如。智诈日成伪，荆榛塞庄衢。群邪沸汤火，嗜欲戕乃躯。语德去以远，愆中匪良图。云咸世无奏，孰洗哇淫污。
秋怀·其十五
作者：刘绍
朝代：元
体裁：古风

艺兰十馀亩，种蕙连崇冈。荷锄理荒秽，恒恐摧幽芳。穆穆膏露滋，飘飘灵风翔。俟我将采刈，佩服期不忘。
秋怀·其十六
作者：刘绍
朝代：元
体裁：古风

晨兴步前除，郁彼佳树林。上有好鸟鸣，索群扬哀音。兴言念我友，高谊明断金。如何久离别，不得同夙心。投袂出东郊，浩歌盼西岑。悽悽广陵散，恻恻梁父吟。丈夫贵壮健，毋俾徒荒淫。
秋怀·其十四
作者：刘绍
朝代：元
体裁：古风

高步视六合，河山邈悠悠。浮云西北来，惨淡增我忧。世乏稷卨俦，皇皇将焉求。乾坤妙阊阖，元气浩不收。经纶信有待，明哲奚淹留。自非遗世士，何能守斯丘。
秋怀·其四
作者：刘绍
朝代：元
体裁：古风

缅俗结纡轸，易初吾弗为。临流采香薄，日与佳人期。举世厌芳草，薰莸以同施。抚襟怅余怀，策驾临海涯。闻有鲁连子，千金弃如遗。高情倘可起，携手斯与归。
穆清堂
作者：刘绍
朝代：元
体裁：古风

嘉木缭周垣，曲地荫丛薄。华堂澹初旭，昭昭纷沃若。鸣弦写幽旷，属咏接芳酌。风至穆以清，高兴荡喧浊。因怀柴桑远，道在匪冥漠。感物时自欣，千龄兹有托。
纪善志古斋
作者：刘绍
朝代：元
体裁：古风

浑沌日以凿，无怀世湮沦。鸿飞去我久，孰复还庞淳。我志慕玄古，泰初以为邻。居恒中守朴，服食遵先民。一德中自乐，天行顺彝伦。慨彼益流伪，雕文昧天真。薰蒸灼原燎，淫蛊疲形神。道丧邈难续，伊怀谁与伸。卓尔体冲素，冥机谢人群。耕馀韵土鼓，于以歌熙春。
纪善活水轩
作者：刘绍
朝代：元
体裁：古风

云构倚中谷，槛泉溢清池。澄源日漼只，汩汩恒如斯。相彼著道体，鸢鱼同跃飞。往者或以息，来者宁若兹。所以君子人，于焉契天机。励精尚不已，进德维缉熙。潢潦嘅无本，纯诚匪容私。猗欤川上叹，行健功难亏。
绎求赋
作者：刘绍
朝代：元
体裁：古风

作圣属睿思，操行炳严训。心官有所主，浅计吾敢徇。昭兹方寸危，善恶机亦隐。寅念日有加，脩为分蹠舜。繄其仰遗德，事至从审顺。理绪固渊微，细寻虞悔吝。夸毗诞厥志，妄作遘瑕衅。弗虑胡有成，披猖陨先闻。多君秉纯俭，思远忧弗近。于灿述绎章，存诚期自奋。
绿筠轩
作者：刘绍
朝代：元
体裁：古风

大隐向城偏，开轩种修竹。青云覆炎夏，萧洒森翠玉。天声动灵籁，雨色散芳沐。始惬君子心，高閒继前躅。嗟嗟武公远，发兴在淇澳。贞操孰切磋，坚持念幽独。秋清石阑爽，华月帘阴绿。安得和凤吟，从君鼓玄曲。
羑里祠
作者：刘绍
朝代：元
体裁：古风

陈迹使人感，天秋一登临。高堂肃遗像，孰识千古心。伊昔植昏暴，披猖肆邪淫。宫邻纵金虎，大圣逢幽禁。缧绁岂我罪，天行敢无钦。鞠躬待王诛，苦节明断金。遐想狴犴艰，圜扉郁森沈。天昏惨无人，杀气吹冥阴。怨慕日罪已，明夷以沈吟。至今臣道难，帝命惟棐忱。明祀仰万古，我行适幽寻。蘋蘩愧无奠，肃拜偕朋簪。白日照殷甸，霜风疑遥岑。高歌昌黎词，感嘅徵在今。
药石斋
作者：刘绍
朝代：元
体裁：古风

美誉成疢疾，嘉言信良规。斋居藉药石，古训安敢违。俯仰则先哲，脩名保恒彝。知非念行迈，闻过慎所思。善恶纷在鉴，闲邪贵知几。缅彼邪佞子，撄心丧天倪。谗谀一投隙，令德从磷缁。屋漏尚不愧，箴言求抑诗。通山有嘉泽，允矣君子思。
落云轩
作者：刘绍
朝代：元
体裁：古风

华顶拂秋影，阳林澹初晖。山云落层轩，爽气吹岩扉。默尔契心赏，横琴当翠微。飞萝结松暝，雨色涵清池。信美子云宅，载醪将问奇。
赋得浙江送别
作者：刘绍
朝代：元
体裁：古风

大江蟠东区，云堑限吴越。连樯互来往，利涉由两浙。壮哉潮汐势，神怪日隳突。万鼓喧海门，惊涛捲飞雪。缅思䲭夷浮，沈魄郁忠烈。白马跃中流，时犹见旌节。君归且前渡，落日兰棹发。吊古岂无怀，悲歌向山月。